Návrh zásad personálnej politiky Slovenskej republiky  vo vzťahu k inštitúciám Európskej únie 

I.  Situácia v Európskej únii

Európska únia zamestnáva v súčasnosti takmer 39 tisíc pracovníkov. Najväčšiu časť z celkového počtu zaberajú zamestnanci v štruktúrach Európskej komisie, čo je 70% všetkých zamestnancov EÚ. V praxi to predstavuje 27 tisíc úradníkov, z ktorých 20 tisíc sú stáli zamestnanci a zvyšok tvoria dočasne vyslaní pracovníci, národní experti a pomocné sily.

Postavenie, charakter činnosti, pracovné podmienky a zabezpečenie úradníka v inštitúciách Európskej únie upravuje nariadenie o úradníkoch a podmienkach zamestnania ostatných zamestnancov Európskych spoločenstiev z 5. marca 1968, ktoré je výrazným spôsobom zmenené nariadením č. 732 z 22. marca 2004 s platnosťou od 1. mája 2004.   

EÚ disponuje mnohými decentralizovanými úradmi, agentúrami a inými organizačnými jednotkami (ďalej len agentúry). Tieto inštitúcie sú zriaďované Európskou komisiou (EK) alebo Radou EÚ podľa toho, či sú súčasťou komunitárnych politík (EK) alebo spadajú do oblasti medzivládnej (Rada EÚ). Sú to teda právne rôznorodé inštitúcie, ktorých vnútorné správne usporiadanie sa veľakrát líši. Vo všetkých však existujú významnejšie posty výkonných riaditeľov, riaditeľov, predsedov správnej rady alebo ich zástupcov. Tieto sú väčšinou vyberaní podľa pravidiel stanovených v štatúte danej agentúry, avšak nominácia zástupcov do takto významných funkcií je podobne ako v EK predmetom vyjednávania medzi členskými štátmi.

Slovenská republika ako plnoprávny člen EÚ je inými štátmi často žiadaná o podporu ich kandidatúr pri umiestňovaní novo vznikajúcich agentúr na ich území, alebo o podporu ich kandidátov na význačné posty. Keďže však v rámci vlády SR sú za jednotlivé sektorálne agentúry EÚ gesčne zodpovedné jednotlivé ministerstvá, často nedochádza k dostatočnej informovanosti o tom, koho a ktorý štát Slovenská republika podporila. Je preto nutné vytvoriť centralizovaný systém mapovania obsadzovania jednotlivých postov v inštitúciách EÚ zo strany slovenských zástupcov ako aj sledovať podporu zo strany SR pre kandidátov z iných členských štátov EÚ a následne recipročne zaisťovať podporu vlastných priorít v personálnej oblasti ako aj záujmov o umiestňovanie sídiel novovznikajúcich agentúr EÚ. V rámci tohto cieľa Úrad vlády SR (ÚV SR) v spolupráci s Ministerstvom zahraničných vecí (MZV SR) zabezpečí prehľad podpory a personálneho zastúpenia v inštitúciách EÚ formou odpočtu a to raz ročne k 30. júnu v podobe informácie na rokovanie vlády SR. 

Ďalším dôležitým predmetom vyjednávania medzi členskými štátmi v tejto súvislosti je umiestňovanie sídiel novo vznikajúcich agentúr EÚ. Podľa čl. 289 Zmluvy o Európskych spoločenstvách rozhodujú vlády členských štátov spravidla na zasadaní Európskej rady.

Pracovníci v inštitúciách EÚ

a) Politické nominácie 

Zamestnanec v inštitúciách Európskej únie predstavuje osobu zamestnanú v  ktorejkoľvek inštitúcii Európskej únie. Výsostnú právomoc na výber a obsadzovanie postov úradníkov majú samotné inštitúcie Európskej únie na určitý alebo neurčitý čas. Na rozdiel od iných kategórií nie je takáto osoba vysielaná členskou krajinou, ale je zamestnávaná na základe úspešného výberového konania priamo Európskou úniou, ktorá v plnej výške zabezpečuje aj jej plat a ostatné náležitosti.

Okrem stálych a dočasných miest v inštitúciách EÚ, ktorých obsadenie prebieha štandardnou formou výberového konania, sú v rámci európskych inštitúcií pozície, ktorých obsadenie je vecou politickej nominácie členského štátu. Ide o nasledovné inštitúcie EÚ a pozície v nich:

-	komisár Európskej komisie 

Európska komisia má 25 členov –  každý členský štát nominuje jedného komisára. Funkčné obdobie súčasnej Európskej komisie sa začalo 22. novembra 2004.

-	sudcovia Súdneho dvora a Súdu prvej inštancie 

Súdny dvor sa skladá z 25 sudcov, ktorým pomáha 8 generálnych advokátov. Sudcovia aj generálni advokáti sú menovaní na základe spoločnej dohody vlád členských krajín na obdobie 6 rokov, pričom je možné ich opätovné zvolenie. Každé 3 roky dochádza k čiastočnému novému obsadzovaniu mandátov. Podobne aj sudcovia volia zo svojho stredu každé tri roky predsedu Súdneho dvora. 

Súd prvého stupňa sa skladá z 25 sudcov, ktorí sú podobne ako členovia Súdneho dvora volení na 6 rokov, pričom opätovné zvolenie je prípustné. Členovia súdu volia svojho predsedu každé tri roky. 

-	zástupca v Dvore audítorov Európskych spoločenstiev

Európsky dvor audítorov (Účtovný dvor) má 25 členov menovaných členskými krajinami na obdobie 6 rokov. Aby sa v praxi zabezpečila úplná nezávislosť, členovia nesmú počas výkonu svojej funkcie vykonávať žiadne iné platené ani neplatené povolanie. 

-	zástupcovia v Európskej centrálnej banke

Hlavným riadiacim orgánom Európskej centrálnej banky je Rada guvernérov, ktorú tvoria všetci guvernéri národných centrálnych bánk z krajín, ktoré sú členom eurozóny, a šesť členov Výkonnej rady. Členov Výkonnej rady do funkcie menuje Európska rada, na základe konsenzu hláv vlád a štátov krajín eurozóny. Ďalším riadiacim orgánom Európskej centrálnej banke je jej Generálna rada, ktorá sa skladá z prezidenta a viceprezidenta Európskej centrálnej banky a z guvernérov národných centrálnych bánk všetkých členských štátov Európskej únie (bez ohľadu na ich členstvo v eurozóne)

-	zástupcovia v Európskej investičnej banke

Členmi Európskej investičnej banky (EIB) sú členské štáty EÚ. Najvyšším rozhodovacím orgánom EIB je Rada guvernérov, ktorú tvoria ministri financií členských štátov. 

-	zástupcovia v Európskom hospodárskom a sociálnom výbore

Členov výboru nominujú vlády členských štátov EÚ, ale pracujú politicky nezávisle. Do funkcie ich vymenúva rada ministrov EÚ na štyri roky s možnosťou opätovnej voľby. Členovia výboru sú rozdelení do troch skupín: zamestnávatelia, zamestnanci a rôzne pozície. 

-	zástupcovia vo Výbore regiónov
Členmi výboru sú volení komunálni alebo regionálni politici, ktorých nominujú vlády členských štátov. Rada Európskej únie ich vymenúva na štyri roky a po skončení tohto obdobia môžu byť opätovne vymenovaní. Podľa Zmluvy z Nice musia mať tiež mandát orgánov, ktoré zastupujú, alebo musia byť voči nim politicky zodpovední. 

-	zástupcovia v Eurojuste

Kolégium Eurojustu sa skladá z 25 členov, každý členský štát menuje jedného zástupcu. Národní členovia sú seniori, skúsení prokurátori alebo sudcovia, niektorí majú zástupcov a asistentov priamo v sídle Eurojustu, niektorí v štátoch, ktoré ich vyslali.

Nominácia vyššie uvedených predstaviteľov je plne v kompetencii členského štátu a je predmetom politického rozhodnutia.

b) Obsadzovanie miest v inštitúciách EÚ

Zamestnanec v inštitúciách Európskej únie predstavuje osobu zamestnanú v  ktorejkoľvek inštitúcii Európskej únie. Výsostnú právomoc na výber a obsadzovanie postov úradníkov majú samotné inštitúcie Európskej únie na určitý alebo neurčitý čas. Na rozdiel od iných kategórií nie je takáto osoba vysielaná členskou krajinou, ale je zamestnávaná na základe úspešného výberového konania priamo Európskou úniou, ktorá v plnej výške zabezpečuje aj jej plat a ostatné náležitosti.

Národný expert - „Seconded National Expert“ - pracuje na základe nominácie štátu a výberu Európskou komisiu (DG ADMIN) na dobu určitú, spravidla na 6 mesiacov až 2 roky s možnosťou predĺženia maximálne na 4 roky. Tieto pozície sú obsadzované odborníkmi z jednotlivých členských štátov EÚ. Experti v oblasti vedy a výskumu spadajú taktiež do kategórie národných expertov a spolupracujú v rôznych oblastiach v spojitosti s rámcovými programami spoločenstva. 

Národný zástupca - „National member“ (tento pojem okrem iného definuje rozhodnutie Rady z 28. februára 2002, ktoré upravuje ustanovenie Eurojust) - nie je národným expertom v zmysle pravidiel EÚ (t. j. jeho postavenie je iné ako národného experta), od inštitúcie EÚ nepoberá náhrady. Všetky platové náležitosti musí zabezpečiť vysielajúci štát. V tomto prípade ide o dočasné vyslanie v zmysle § 35a zákona o štátnej službe č. 312/2001 Z. z. v znení neskorších predpisov.  

Stážista 
Európska komisia ponúka 5-mesačné stáže pre absolventov vysokých škôl krajín Európskej únie, ako aj nečlenských krajín dva razy do roka. Stáž zahŕňa prácu v niektorom z generálnych riaditeľstiev (DG) Európskej komisie a každý rok sa začína 1. marca a 1. októbra. 

Zamestnanci v inštitúciách Európskej únie, ktorí nie sú nominovaní za členský štát do inštitúcií EÚ

Najväčšiu skupinu tvoria úradníci. Európska únia zamestnáva v súčasnosti takmer 39 tisíc pracovníkov. Najväčšiu časť z celkového počtu zaberajú zamestnanci v štruktúrach Európskej komisie, čo je 70% všetkých zamestnancov EÚ. V praxi to predstavuje 26 tisíc úradníkov, z ktorých 20 tisíc sú stáli zamestnanci a zvyšok tvoria dočasne vyslaní pracovníci, národní experti a pomocné sily.
Kariérna štruktúra

V štruktúrach EÚ sú zamestnanci rozdelení do štyroch kategórií (rozdelenie podľa Staff regulations pre EK- Služobný poriadok pre EK, ako aj podľa EPSO EPSO – European Personal Selection Office, Európsky úrad pre personálny výber): 

Skupina A – administrátori	
(úradníci s univerzitným vzdelaním)
Rozdelenie: stupne A
A*16 - A*15		generálny riaditeľ/zástupca generálneho riaditeľa, 

A*15 - A*14		riaditeľ , hlavný poradca
A*9 – A*13 	vedúci oddelenia/ administrátor pre vedu a výskum/ lingvistický administrátor
A*5 – A*8	administrátor/ administrátor pre vedu a výskum/ lingvistický administrátor
Dve základné kategórie: administrátori AD a asistenti AST
 
Funkčná skupina AD		Funkčná skupina AST	
Generálny riaditeľ	AD 16			
Generálny riaditeľ/riaditeľ	AD 15			
Administrátor, ktorý môže pracovať ako			
Riaditeľ/ vedúci oddelenia/ poradca/
jazykový expert, ekonomický expert, právny expert, lekársky expert, veterinárny expert, vedecký expert, finančný expert, expert na audit	AD 14			
Vedúci oddelenia / poradca/
jazykový expert, ekonomický expert, právny expert, lekársky expert, veterinárny expert, vedecký expert, finančný expert, audítorský úradník	AD 13			
Vedúci oddelenia/ hlavný prekladateľ, 
hlavný tlmočník, hlavný ekonóm,
hlavný právnik, hlavný lekársky úradník, hlavný sanitárny inšpektor, hlavný vedecký pracovník, 
hlavný výskumník, hlavný finančný expert, hlavný audítorský úradník	AD 12		Asistent, ktorý pracuje ako	
	AD 11	AST 11	Osobný asistent
Úradník pre cirkevné otázky
Technický úradník
IT úradník	
Vedúci oddelenia/ vyšší prekladateľ, 
vyšší tlmočník, vyšší ekonóm,
vyšší právnik, vyšší lekársky úradník, vyšší sanitárny inšpektor, vyšší vedecký pracovník, vyšší výskumník, vyšší finančný expert, vyšší audítorský úradník	AD 10

	AST 10		
	AD 9	AST 9		
Prekladateľ, tlmočník, ekonóm,
právnik, senior lekársky úradník, 
sanitárny inšpektor, vedecký pracovník, 
výskumník, senior finančný expert, 
senior audítor	A8
	AST 8	Vyšší úradník
vyšší dokumentátor
vyšší technik
vyšší IT mechanik	
	A7	AST 7		
Junior prekladateľ, junior tlmočník, junior ekonóm, junior právnik, junior lekársky úradník, junior sanitárny inšpektor, 
junior vedecký pracovník, junior výskumník, junior finančný expert, junior audítor	A6

	AST 6	Úradník, dokumentátor,
technik, IT mechanik	
	A5	AST 5		
	AST 4	Junior úradník
junior dokumentátor
junior technik
junior IT mechanik	
	AST 3		
	AST 2	Registračný úradník
technická obsluha
IT obsluha, parlamentný uvádzač	

Skupina B  –  asistenti	
(úradníci so stredoškolským vzdelaním/maturita + minimálne dvojročná prax; ovládanie jedného z úradných jazykov EÚ -  B*3 – B*11) 

Skupina C  - sekretárky	
(sekretárske a kancelárske činnosti - stredoškolské vzdelanie s maturitou + minimálne dvojročná prax – C*1 – C*7) 

Skupina D – robotníci, čašníci, vodiči
(ukončené základné vzdelanie v profesii robotník, čašník, vodič a podobne -  D*1 - D*5)

Osobitné skupiny:

Skupina LA - tlmočníci, prekladatelia - vykonávajú tlmočnícke a prekladateľské činnosti Národní experti (SNE) - experti pracujúci na základe zmlúv na dobu určitú, spravidla 6 mesiacov až 2 roky s možnosťou predĺženia, maximálne však 4 roky. Tieto pozície sú obsadzované úradníkmi štátnej správy  z jednotlivých členských krajín. Experti v oblasti vedy a výskumu spadajú taktiež do kategórie národných expertov a spolupracujú v rôznych oblastiach v spojitosti s rámcovými programami spoločenstva.

Výber zamestnancov do  inštitúcií EÚ

Za výber zamestnancov do inštitúcii je zodpovedné EPSO, ktoré bolo zriadené rozhodnutím zo dňa 26. júla 2002, so začiatkom fungovania od 1. januára 2003. EPSO je zodpovedné za výber do všetkých inštitúcii EÚ, má 130 zamestnancov. Jeho hlavnou náplňou je organizovanie výberových konaní v jednotlivých členských štátoch, vyhodnocovanie testov a zaraďovanie úspešných kandidátov na zoznam, s ktorým potom pracujú jednotlivé DG a inštitúcie pri hľadaní kandidátov na voľné pracovné miesta. Slabinami tohto spôsobu výberu zamestnancov je neúmerne dlhé výberové konanie, ktorého dĺžka v priemere dosahuje 12 – 13 mesiacov a skutočnosť, že ani zaradenie úspešného kandidáta do zoznamu, prípadne následné absolvovanie výberového procesu na jednotlivých DG a inštitúciách nezaručuje úspešné prijatie na zvolené miesto. Dĺžka a neistota z výsledku výberového procesu môže odrádzať práve najkvalitnejších uchádzačov z dôvodu nájdenia si pracovnej pozície mimo administratívy EÚ. Paradoxne zriadením EPSO sa čas od zaslania prihlášky do času nástupu na výkon práce skrátila až o tretinu.

Stážisti - kontrakty na obdobie 3 až 5 mesiacov; dva druhy stáží - 5 mesiacov pre mladých ľudí do 30 rokov a 3 mesiace pre pracovníkov štátnych administratív členských štátov, ako aj asociovaných krajín. Stážista sa musí oficiálne prihlásiť do riadneho výberového konania EPSO. Absolvovaná stáž neprejudikuje jej účastníkovi možnosť uzatvorenia kontraktu s inštitúciou EÚ. Pozície stážistov zo štátnej správy v DG EK ponúka aj DG ADMIN – ide o 3 až 5-mesačné stáže na DG podľa výberu uchádzača, pričom SR má k dispozícii v každom turnuse 5 miest (marec/september). Stáže sú plne hradené vysielajúcim rezortom. 

II. Súčasný stav personálneho obsadenia postov za Slovenskú republiku v Európskej komisii

Politické nominácie

Prepájanie rezortných otázok je nutné pre vytváranie jednotnej a konzistentnej pozície SR a pre čo najefektívnejšie získavanie podpory tak pre vlastnú kandidatúru na umiestnenie sídiel  agentúr EÚ v SR, ako i pre presadzovanie našich kandidátov do kľúčových oblastí. V tejto súvislosti je nutné upriamiť pozornosť nie na presadzovanie úzko rezortných priorít, ale na  záujem SR ako celku. Úrad vlády SR v súvislosti so svojou koordinačnou úlohou v otázkach týkajúcich sa EÚ a v spolupráci s Ministerstvom zahraničných vecí SR hodlá zaistiť nielen priebežné prierezové sledovanie vysokých manažérskych nominácii do týchto agentúr a debát o umiestnení ich sídiel, ale taktiež vytvoriť strednodobý rámec pre ďalšie smerovanie našej krajiny v tejto oblasti.

Zabezpečenie čo najväčšieho zastúpenia svojich občanov v jednotlivých inštitúciách je v eminentnom záujme každého členského štátu Európskej únie. Slovenská republika by podporou čo najširšieho zastúpenia svojich občanov v inštitúciách Európskej únie mohla ťažiť predovšetkým:
•	z fungujúcej siete kontaktov (významná výmena informácií medzi národnou administratívou a európskymi inštitúciami);
•	zo skúseností expertov pre špecifickú oblasť s dôkladným poznaním fungovania EÚ;
•	z nadobudnutých poznatkov a skúseností, ktoré budú po návrate z inštitúcií EÚ využité v podmienkach SR: napr. výchova jazykovo zdatných odborníkov, špecialistov na odbornú prípravu ďalších kandidátov do európskych inštitúcií, skvalitňovanie fungovania národnej štátnej správy,
•	z expertného pohľadu na proces prípravy a schvaľovania právnych noriem v Európskej únii.
•	získaním špecialistov na odbornú prípravu ďalších kandidátov do európskych inštitúcií prostredníctvom školiaceho procesu, ako aj výberu kandidátov prioritne z prostredia, ktoré je zárukou odbornej špecializácie v intenciách problematiky ponúkaných postov

Očakávaným cieľom je dosiahnutie koncentrovaného prístupu, väčšieho zastúpenia a zviditeľnenia SR v inštitúciách a orgánoch EÚ. SR by mala dosiahnuť v rámci EÚ nielen väčšie zastúpenie v oblastiach, kde má čo ponúknuť, prípadne získanie sídla niektorej agentúry, ale i priblížiť EÚ a jej činnosť občanom SR.

-	komisár Európskej komisie 

Každý komisár si na základe vlastných kritérií nominuje svoj kabinet. Plný kabinet má štandardne nasledovné zloženie: 6 miest na úrovni A (vedúci kabinetu, zástupca vedúceho kabinetu a 4 miesta členov kabinetu) a 11 miest na úrovni B a C. V kabinete by mali byť zástupcovia najmenej troch národností (zvyčajne sú 3 členovia z „vlastnej“ krajiny a 3 z ďalších členských krajín). Vedúci kabinetu alebo jeho zástupca by mali byť inej národnosti ako je komisár. V kabinete môžu pracovať 1 alebo 2 stážisti.      

Slovenským zástupcom v Európskej komisii je Ján Figeľ – komisár pre oblasť kultúry, vzdelávania, odbornej prípravy a mnohojazyčnosti. Vedúcim jeho kabinetu je Miroslav Adamiš (SK), jeho zástupkyňou je Margarida Gameirová (PT). Členmi kabinetu sú  Pinuccia Continová (IT), David Hughes (EN), Peter Javorčík (SK), Eva Wenigová (SK), Bernd Biervert (DE) a Fréderic Vincent (FR). Asistentom komisára je Marián Šúplata (SK).  

-	sudcovia Súdneho dvora a Súdu prvej inštancie 

Každé 3 roky dochádza k čiastočnému novému obsadzovaniu mandátov. Podobne aj sudcovia volia zo svojho stredu každé tri roky predsedu Súdneho dvora. Každý sudca má po zvolení nárok na 3 právnikov, 3 sekretárky a 1 vodiča podľa vlastného výberu, bez obmedzení štátnej príslušnosti. Títo neprechádzajú žiadnym výberovým konaním. Sudca predkladá kandidátov na prijatie do svojho kabinetu na schválenie Súdnemu dvoru. Slovenskú republiku zastupuje v Súdnom dvore Ján Kľučka. 

Súd prvého stupňa sa skladá z 25 sudcov, ktorí sú podobne ako členovia Súdneho dvora volení na 6 rokov, pričom opätovné zvolenie je prípustné. Členovia súdu volia svojho predsedu každé tri roky. Každý sudca má po zvolení nárok na 3 právnikov a 2 sekretárky podľa vlastného výberu, bez obmedzení štátnej príslušnosti. Títo neprechádzajú žiadnym výberovým konaním, ale ich výber musí schváliť Súdny dvor. Slovenskú republiku na Súde prvej inštancie zastupuje Daniel Šváby.

-	zástupca SR v Dvore audítorov Európskych spoločenstiev 

Európsky dvor audítorov (Účtovný dvor) má 25 členov menovaných členskými krajinami na obdobie 6 rokov. Aby sa v praxi zabezpečila úplná nezávislosť, členovia nesmú počas výkonu svojej funkcie vykonávať žiadne iné platené ani neplatené povolanie. Zástupca SR v Dvore audítorov podľa vlastného uváženia nominuje 2 členov kabinetu (z toho 1 riaditeľ kabinetu) a 2 sekretárky. Títo neprechádzajú žiadnym výberovým konaním a nevzťahuje sa na nich obmedzenie týkajúce sa štátnej príslušnosti. Slovenskú republiku zastupuje v Účtovnom dvore EÚ Július Molnár.

-	zástupcovia SR v Európskej centrálnej banke

Hlavným riadiacim orgánom Európskej centrálnej banky je Správna rada, ktorú tvoria všetci guvernéri národných centrálnych bánk z krajín, ktoré sú členom eurozóny, a šesť členov Výkonnej rady. Členov Výkonnej rady do funkcie menuje Európska rada, na základe konsenzu hláv vlád a štátov krajín eurozóny. 

-	zástupcovia SR v Európskej investičnej banke

Členmi Európskej investičnej banky (EIB) sú členské štáty EÚ. Najvyšším rozhodovacím orgánom EIB je Rada guvernérov, ktorú tvoria ministri financií členských štátov. Slovenskú republiku v Rade guvernérov zastupuje minister financií Ivan Mikloš.

Činnosť EIB riadi predstavenstvo a Riadiaci výbor. Predstavenstvo (Rada riaditeľov), ktorého predsedom je prezident banky, má 25 členov vymenovaných členskými štátmi a jedného, ktorý bol menovaný Európskou komisiou. Slovensko v Rade riaditeľov zastupuje Katarína Kaszasová (MF SR), ktorá v marci 2005 nahradila Vladimíra Tvarošku. Slovensku tiež patrí post jedného zo 16 náhradníkov Rady riaditeľov, ktorí sa príležitostne zúčastňujú rokovaní ako prizvaní experti bez hlasovacieho práva. Týmto náhradníkom je Juraj Renčko (MF SR).  

Riadiaci výbor predstavuje výkonný orgán banky na plný pracovný úväzok. Rieši každodenné záležitosti. Má 9 členov, ktorí sú menovaní Radou guvernérov na návrh Rady riaditeľov, na obdobie 6 rokov. Slovenská republika nie je v Riadiacom výbore zastúpená a spolu s Poľskom spadá do oblasti pôsobnosti zástupcu Českej republiky Ivana Pilipa.  

-	zástupcovia SR v Európskom hospodárskom a sociálnom výbore

Členov výboru nominujú vlády členských štátov EÚ, ale pracujú politicky nezávisle. Do funkcie ich vymenúva rada ministrov EÚ na štyri roky s možnosťou opätovnej voľby. Členovia výboru sú rozdelení do troch skupín: zamestnávatelia, zamestnanci a rôzne záujmy. Slovensko má vo Výbore regiónov 9 zástupcov.

1. skupina: 
Ján Liška, prezident zväzu celulózovo-papiernického priemyslu SR (INT)
Peter Mihók, prezident Slovenskej obchodnej a priemyselnej komory (INT, REX)
Ján Oravec, prezident združenia podnikateľov Slovenska (ECO, INT)
2. skupina:
Eva Mešťanová, KOZ SR (REX)
Peter Ondruška, KOZ SR (SOC)
Eugen Škultéty, KOZ SR (INT)
3. skupina:
Marta Černá, Fórum spotrebiteľov (INT)
Juraj Stern, SFPA (INT)
Viliam Páleník, SAV (ECO,SOC)

Na rokovaniach najvyšších orgánov výboru sa zúčastňuje predseda SOPK Peter Mihók

-	zástupcovia SR vo Výbore regiónov

Členmi výboru sú volení komunálni alebo regionálni politici, ktorých nominujú vlády členských štátov. Rada Európskej únie ich vymenúva na štyri roky a po skončení tohto obdobia môžu byť opätovne vymenovaní. Podľa Zmluvy z Nice musia mať tiež mandát orgánov, ktoré zastupujú, alebo musia byť voči nim politicky zodpovední. 

Výbor regiónov má v súčasnosti 344 členov, Slovensku patrí 9 postov. Predsedom slovenskej delegácie vo Výbore regiónov je Rudolf Bauer z Košického samosprávneho kraja. 

Členovia a náhradníci výboru za Slovensko:
Milan Belica, predseda Nitrianskeho samosprávneho kraja
Ferdinand Vítek, primátor Nitry

Jozef Tarčák, predseda Žilinského samosprávneho kraja
Štefan Štefanec, predseda Trenčianskeho samosprávneho kraja

Milan Marčok, predseda Banskobystrického samosprávneho kraja
Andrej Ďurkovský, primátor Bratislavy

Peter Chudík, predseda Prešovského samosprávneho kraja
Vladimír Janočko, starosta mestskej časti Košice - Pereš

Rudolf Bauer, predseda Košického samosprávneho kraja
Vladimír Kubovič, starosta mestskej časti Bratislava- Záhorská Bystrica
Jozef Bobík, primátor Michaloviec
Marián Richter, primátor Medzeva

Alexander Slafkovský, primátor Liptovského Mikuláša
Vladimír Oravec, primátor Bojníc

Ladislav Lumtzer, starosta mestskej časti Košice – Dargovských hrdinov
Mária Demeterová, poslankyňa Bratislavského samosprávneho kraja

Jozef Petušík, starosta Dolného Lopašova
Peter Tomeček, predseda Trnavského samosprávneho kraja

-	zástupcovia SR v Eurojuste

Kolégium Eurojustu sa skladá z 25 členov, každý členský štát menuje jedného zástupcu. Národní členovia sú seniori, skúsení prokurátori alebo sudcovia, niektorí majú zástupcov a asistentov priamo v sídle Eurojustu, niektorí v štátoch, ktoré ich vyslali. Slovenskú republiku v Eurojuste zastupuje sudca Najvyššieho súdu Slovenskej republiky Peter Paluda. Funkčné obdobie národného člena SR v Eurojuste je podľa §2 ods. 3. Zákona č. 530/2004 Z.z. (o zastúpení Slovenskej republiky v Eurojuste a o zmene a doplnení niektorých zákonov) 4 roky. Národný člen môže byť vymenovaný najviac na dve po sebe nasledujúce funkčné obdobia.

Zamestnanec kabinetu zástupcov členských štátov v inštitúciách EÚ - členovia kabinetov zástupcov Slovenskej republiky, ako aj ďalších členských štátov v  inštitúciách Európskej únie môžu byť nominovaní priamo príslušným zástupcom členského štátu v inštitúciách Európskej únie. Slovensko sa zároveň snaží uchádzať aj o miesta v kabinetoch zástupcov iných členských štátov v inštitúciách EÚ.

Ide najmä o kabinety v týchto európskych inštitúciách: kabinet člena Európskej komisie (komisára), kabinet sudcu Súdneho dvora, kabinet sudcu Súdu prvého stupňa, kabinet člena v Dvore audítorov ES, kabinet poslancov Európskeho parlamentu, kabinety v európskych inštitúciách. Čas ich zamestnania v inštitúcii EÚ je za predpokladu, že neabsolvujú úspešne výberové konanie pre prácu v inštitúcii EÚ, ohraničený časom pôsobenia príslušného predstaviteľa (napr. komisára) v EÚ.

-    Národní experti

Národní experti sú vysielaní na dobu určitú do EK a ďalších inštitúcií EÚ na základe ponuky Európskej komisie. Slovenský zamestnávateľ musí pred vyslaním národného experta do EK potvrdiť, že uvedený expert zostáva v štátnozamestnaneckom alebo pracovnom pomere v SR a podlieha legislatíve sociálneho zabezpečenia domovského štátu (vo výnimočnom prípade však môže požiadať, aby mu toto poistenie hradila Komisia. Expert v tomto prípade hradí polovicu uvedeného poistenia, ktoré je mu mesačne strhávané z jeho diét poskytovaných  EK). Diéty sú jedinou položkou, ktorú EK hradí národným expertom. Diéty sú rozdelené podľa vzdialenosti trvalého bydliska od miesta pôsobenia. Okrem toho má národný expert nárok na mesačné dávky (v prípade, ak nevyužil dávky určené na sťahovanie) vo výške podľa vzdialenosti trvalého bydliska od miesta pôsobenia (v zmysle rozhodnutia Európskej komisie z 27. februára 2004 o pravidlách vysielania národných expertov do EK).

Zasielanie prihlášok na posty národných expertov je možné iba prostredníctvom Stáleho zastúpenia SR pri EÚ v Bruseli. Pracovníci inštitúcií EÚ dostanú osobitnú identifikačnú kartu, národní experti dostanú identifikačnú kartu pre cudzincov vydanú príslušnou komúnou.

•	Doba vyslania je 6 mesiacov až 2 roky, s možnosťou predĺženia maximálne na 4 roky. 

•	Vyslaní národní experti ostávajú počas celého obdobia vyslania naďalej v pracovnom pomere u svojho zamestnávateľa, ktorý platí aj ich mzdu. Inštitúcie EÚ poskytujú národným expertom denné diéty (na ubytovanie, stravu, miestnu dopravu a pod.) a mesačný príplatok (podľa vzdialenosti jeho trvalého bydliska) v prípade, že v mieste pôsobenia s ním nie sú jeho rodinní príslušníci.

•	Pracovný čas a pracovné podmienky sa riadia rozhodnutím Komisie, resp. príslušnej inštitúcie EÚ. Hoci národný expert je v  pracovnom pomere k slovenskému zamestnávateľovi, niektoré práva a povinnosti sa neriadia slovenským právom.

V súčasnosti má Slovensko 20 národných expertov, čo je skoro dvakrát viac ako sa plánovalo. Traja z vyslaných sú zamestnancami Štatistického úradu SR, Ministerstva vnútra má dvoch vyslaných expertov, takisto Národný bezpečnostný úrad,  Úrad vlády, po jednom sú zastúpené Ministerstvo práce, sociálnych vecí a rodiny, Ministerstvo školstva, Ministerstvo spravodlivosti, Ministerstvo životného prostredia a Ministerstvo pôdohospodárstva. Národní experti z úradov mimo štátnej správy sú zamestnancami nasledujúcich inštitúcií: Národný inšpektorát práce, Štátny geologický ústav D. Štúra, Technická univerzita v Košiciach, Slovenská technická univerzita v Bratislave a Ústav preventívnej klinickej medicíny (Slovenská zdravotnícka univerzita).

Vládou prijatý materiál v lete minulého roka, ktorý rieši otázku vysielania národných expertov do inštitúcií EÚ v podmienkach SR, predpokladal v počiatočnej fáze vyslanie desiatich národných expertov. Slovensku sa podarilo obsadiť 20 miest vyslaných expertov, pričom uvedený trend má aj naďalej stúpajúcu tendenciu

-	Stážisti 

Európska komisia ponúka 5-mesačné stáže pre absolventov vysokých škôl krajín Európskej únie, ako aj nečlenských krajín dva razy do roka. Stáž zahŕňa prácu v niektorom z generálnych riaditeľstiev (DG) Európskej komisie a každý rok sa začína 1. marca a 1. októbra. 

Koncom roka 2004 ponúkla Európska komisia Slovensku možnosť obsadiť 6 miest praktikantov z národnej, regionálnej alebo miestnej administratívy v rôznych generálnych direktoriátoch Európskej komisie na trojmesačné, resp. šesťmesačné obdobie.  Nástup na uvedené stáže sa uskutočnil v termíne február - marec 2005 a bude ukončený najneskôr v termíne do 15. 7. 2005. Slovenská republika reagovala na ponuku a vyslala do Bruselu zástupcov jednotlivých rezortov štátnej správy (dvaja praktikanti však z osobných dôvodov nenastúpili, čo sa prejavilo v nasledujúcej ponuke, kedy bolo Slovensku pridelených 5 miest). 

Začiatkom júna t. r. dostala SR od DG ADMIN ponuku na realizáciu druhého - jesenného kola pobytov. Obdobie týchto stáží začína 16. 9. 2005, resp. 1. 10. 2005, pričom najneskorší termín ukončenia stáže je 28. február 2006. 

V rámci stáží uprednostňujú direktoriáty kandidátov, ktorých preferencie sa zhodujú s ich pracovným zameraním u slovenského zamestnávateľa. Systém stáží je tzv. cost-free, čo v praxi znamená, že všetky náklady spojené s pôsobením stážistu v EK sú plne v kompetencii jeho zamestnávateľa v SR. 

 Situácia SR pri obsadzovaní úradníckych miest v inštitúciách EÚ - 
zamestnanci zúčastňujúci sa výberového procesu 

Pre nové členské štáty bolo stanovené sedemročné prechodné obdobie (2004 - 2010) na obsadenie a personálne dobudovanie štruktúr EÚ. Celkovo je pre EÚ 10 vymedzených 3 441 voľných miest, z tohto počtu je pre Slovenskú republiku vymedzených 279 postov. Po skončení tohto prechodného obdobia nebudú naši zástupcovia zvýhodňovaní a budú pri prijímacom pohovore súťažiť s uchádzačmi v rámci celej EÚ. 

Plán prijatia na rok 2004, počítal s prijatím 814 pracovníkov z nových členských krajín, v skutočnosti ich prijala 800. Cieľom na rok 2005 bolo prijať 715 pracovníkov, stav k 1. aprílu 2005 bol 267, čo je 37% z plánovaného počtu. Slovensko tak k dnešnému dňu obsadilo okolo 120 miest v inštitúciách EÚ. Nové členské štáty obsadili k 1. aprílu 2005 už viac ako 1000 postov vrámci Európskej komisie. 

plánovaný počet prijatých podľa kategórii do Európskej Komisie  a ich reálny počet k 1.aprílu 2005	
	CY	CZ	EE	HU	LT	LV	MT	PL	SI	SK	Spolu	
Cieľ A* 2004-2010	55	246	59	245	121	78	42	671	67	140	1724	
Cieľ A* 2004-2005											1084	
1. apríl 2005 A* počet prijatých - úradníci 	9	63	33	85	24	20	9	97	17	32	389	
1. apríl 2005 A* počet prijatých – dočasný personál 	3	31	26	37	53	43	22	37	45	42	339	
1. apríl 2005 A* počet prijatých pracovníkov spolu 	12	94	59	122	77	63	31	134	62	74	728	
Cieľ  B*C* 2004-2010	55	246	58	244	120	77	41	670	67	139	1717	
Cieľ  B*C* 2004-2005 (*)											445	
1. apríl 2005 B*C* počet prijatých - úradníci 	11	38	15	40	22	10	5	97	14	18	270	
1. apríl 2005 B*C* počet prijatých – dočasní personál	1	5	8	11	7	10	7	18	7	9	83	
1. apríl 2005 B*C* počet prijatých spolu 	12	43	23	51	29	20	12	115	21	27	353	
Cieľ prijatia v týchto kategóriách spolu A*B*C* 2004-2005 (*)											1529	
Skutočný stav prijatých k 
1. aprílu 2005 A*B*C* 	24	137	82	173	106	83	43	249	83	101	1081	

Plán prijímanie pracovníkov do kategórie A*  na roky 2004 - 2005 je naplnený na 67% a plán prijímania pracovníkov na roky 2004-2005 v kategóriách B* a C* je naplnený na 79%. Z celkového počtu 1081 prijatých pracovníkov je 61% úradníkov a 39% dočasných pracovníkov.

Samotná EK však pripúšťa, že prijímanie nových úradníkov je nerovnomerné a zaostáva za viacerými cieľmi stanovenými pred rozšírením EÚ. Novým členským štátom bolo vyhradených desať postov na úrovni generálneho riaditeľa a zástupcu generálneho riaditeľa. Doteraz (máj 2005) bolo prijatých päť zástupcov generálneho riaditeľa: dvaja zástupcovia z Českej republiky, uchádzač z Maďarska, Slovinec a Cyperčan. Funkcie na vyššej úrovni majú určitý politický význam, je symbolicky dôležité ukázať, že uchádzači z nových štátov sú vítaní na najvyšších stupňoch Komisie a zúčastňujú sa na rozhodovacom procese. Na druhej strane je dôležité dostať našich zástupcov do inštitúcií, nielen kvôli rozšíreniu Európskeho pohľadu ale aj pre krajinu, pre ktorú je dôležité mať pracovníkov s internými znalosťami procesov, ale aj kvôli vytváraniu sieti neformálnej výmeny názorov a podpory na úrovni EÚ. Na postoch riaditeľov a hlavného poradcu bolo oznámených iba sedem menovaní na základe 2 400 prihlášok a viac ako 260 pohovorov.   

Výber pracovníkov na pozície stredného manažmentu 

Pri výbere stredného manažmentu A*9 - A*12 je postup nasledovný:

O uvedené miesta sa môže uchádzať každý občan z nových členských krajín EÚ, ktorý okrem splnenia konkrétnych požiadaviek pre každý uvedený post ukončil príslušnú špecializáciu vysokoškolského vzdelania, má minimálne 10-ročnú odbornú prax, minimálne 3-ročné skúsenosti z riadiacej funkcie (v prípade postov A3 sa vyžaduje 5 rokov), dokonale ovláda jeden pracovný jazyk EÚ (za úradný jazyk sa považujú aj všetky jazyky nových členských štátov) a ďalší úradný jazyk EÚ ovláda primerane. Keďže celý výberový proces prebieha výlučne v angličtine, francúzštine a nemčine, predpokladá sa, že každý uchádzač ovláda aspoň jeden z uvedených jazykov na veľmi dobrej úrovni.

Časti výberového konania:
-	predvýber - test verbálnych vedomostí a test numerických vedomostí (na postup je potrebné dosiahnuť minimálne 60 zo 100 možných bodov)
-	ústny test (dve časti):
-	písomné spracovanie dokumentu, preskúšanie na riadiace schopnosti a vedomosti v oblasti ľudských zdrojov 
-	pohovor - všeobecný prehľad, profesionálne skúsenosti

Cieľom Európskej komisie je prijať 189 pracovníkov do roku 2010 na miesta stredného manažmentu, teda na miesta A*9 a A*12 . Kvóty na prijatie občanov z nových členských krajín EÚ 10 sú stanovené na jednotlivé roky. Na rok 2004 bolo počítané s prijatím 80 pracovníkov a na rok 2005 s počtom 43. Doteraz bol skončený výberový proces len s dvoma pracovníkmi  zo všetkých krajín EÚ 10.

Počet prijímaných lingvistov z niektorých menších krajín je vyšší ako stanovený cieľ. Keby však Komisia pevne trvala na tomto cieli, bola by ukrátená o nelingvistický personál z ďalších krajín. V prípade Slovenska je tento pomer 51 ku 23 pre nelingvistické pozície v kategórií A.

Porovnanie plánovaného počtu prijatých pracovníkov stredného manažmentu (vedúci odborov) do roku  2010 a stav  k 1. aprílu 2005	
	CY	CZ	EE	HU	LT	LV	MT	PL	SI	SK	Spolu	
Plánovaný počet do roku  2010  	6	27	6	27	13	9	5	74	7	15	189	
Prijatých v kategórií A*9	0	0	0	0	0	0	0	0	0	0	0	
Prijatých v kategórií A*12	0	0	0	0	1	0	0	1	0	0	2	
Súčasný stav 	0	0	0	0	1	0	0	1	0	0	2	

Zoznam uchádzačov stredného manažmentu, ktorí prešli prvým kolom výberového procesu na vedúcich útvarov, bol zverejnený v apríli 2005. 

Nasledujúca tabuľka* ukazuje počty uchádzačov, ktorí sa hlásili na  miesta vedúcich útvarov A*9 v štyroch rôznych oblastiach. Zahrnuje aj konkrétne počty žien (F) a mužov (M) hlásiacich sa na dané pozície 

Počet uchádzačov o miesta vedúcich oddelenia  A*9	
	
Oblasť  1
Právo 	
Oblasť 2
Ekonomika / Štatistika	
Oblasť 3
Audit / Finančný manažment	
oblasť 4
Verejná správa	
Spolu	
	Ž	M	spolu	Ž	M	spolu	Ž	M	spolu	Ž	M	spolu	Ž	M	spolu	
CY	7	2	9	1	10	11	3	8	11	11	19	30	22	39	61	
CZ	6	15	21	6	21	27	10	13	23	15	28	43	37	77	114	
EE	1	3	4	8	2	10	4	5	9	10	9	19	23	19	42	
HU	7	9	16	10	20	30	5	19	24	23	29	52	45	77	122	
LT	5	9	14	8	15	23	4	9	13	15	17	32	32	50	82	
LV	15	4	19	7	3	10	12	5	17	19	11	30	53	23	76	
MT	5	1	6	0	0	0	1	11	12	4	14	18	10	26	36	
PL	20	32	52	16	46	62	19	39	58	68	74	142	123	191	314	
SK	5	7	12	12	13	25	20	5	25	24	29	53	61	54	115	
SI	5	1	6	2		2	8	3	11	8	8	16	23	12	35	
Spolu	76	83	159	70	130	200	86	117	203	197	238	435	429	568	997	
* Tabuľka je prebratá zo správy  EPSO máj 2005

Ďalšia tabuľka* ukazuje počet úspešných kandidátov, ktorí prešli prvým kolom a boli zaradení do zoznamu a bude s nimi ďalej pokračovať výberový proces na voľné pracovné miesta v Európskej komisii. 

Úspešní kandidáti zaradení na zoznam EK v kategórií A*9	
	
Oblasť  1
Právo 	
Oblasť 2
Ekonomika / Štatistika	
Oblasť 3
Audit / Finančný manažment	
oblasť 4
Verejná správa	
Spolu	
	Ž	M	spolu 	Ž	M	spolu	Ž	M	spolu	Ž	M	spolu	Ž	M	spolu	
CY	1	1	2	0	2	2	2	3	5	0	2	2	3	7	10	
CZ	0	1	1	0	2	2	0	1	1	0	0	0	0	4	4	
EE	0	0	0	0	0	0	0	0	0	0	0	0	0	0	0	
HU	2	0	2	2	2	4	0	0	0	0	1	1	4	3	7	
LT	0	0	0	0	2	2	0	0	0	0	1	1	0	3	3	
LV	4	1	5	0	2	2	1	0	1	0	0	0	5	3	8	
MT	1	0	1	0	0	0	1	1	2	0	4	4	2	5	7	
PL	0	5	5	0	0	0	0	1	1	0	0	0	0	6	6	
SK	0	0	0	0	1	1	0	0	0	0	0	0	0	1	1	
SI	0	1	1	0	0	1	0	0	0	0	0	0	0	1	1	
Spolu	8	9	17	2	11	13	4	6	10	0	8	8	14	33	47	
* Tabuľka je prebratá zo správy  EPSO máj 2005

V tabuľke je vidieť rozdielnu úspešnosť uchádzačov v kategórií A*9. Kandidáti z krajín ako je Cyprus, Malta alebo Lotyšsko sú úspešnejší ako uchádzači z Poľska, Slovinska alebo Slovenska. Estónsko nemá ani jedného úspešného kandidáta.  
 
Nasledujúca tabuľka* ukazuje počty uchádzačov, ktorí sa hlásili na  miesta vedúcich útvarov A*12 v štyroch rôznych oblastiach. Zahrnuje aj konkrétne počty žien (F) a mužov (M) hlásiacich sa na dané pozície. 

Počet uchádzačov o miesta vedúcich oddelení A*12	
	
Oblasť  1
Právo 	
Oblasť 2
Ekonomika / Štatistika	
Oblasť 3
Audit / Finančný manažment	
oblasť 4
Verejná správa	
Spolu	
	Ž	M	spolu 	Ž	M	spolu	Ž	M	spolu	Ž	M	spolu	Ž	M	spolu	
CY	2	2	4	0	9	9	2	11	13	7	15	22	11	37	48	
CZ	5	5	10	2	14	16	5	17	22	12	20	32	24	56	80	
EE	2	3	5	0	1	1	1	3	4	9	6	15	12	13	25	
HU	3	10	13	8	15	23	7	12	19	8	33	41	26	70	96	
LT	0	2	2	2	6	8	8	3	11	5	11	16	15	22	37	
LV	4	5	9	1	2	3	6	3	9	9	10	19	20	20	40	
MT	0	3	3	3	4	7	0	6	6	1	5	6	4	18	22	
PL	4	18	22	4	23	27	6	15	21	27	43	70	41	99	140	
SK	1	4	5	3	7	10	0	5	5	10	28	38	14	44	58	
SI	1	2	3	4	7	11	2	3	5	5	8	13	12	20	32	
Spolu	22	54	76	27	88	115	37	78	115	93	179	272	179	399	578	
* Tabuľka je prebratá zo správy  EPSO máj 2005

V počte úspešných kandidátov zahrnutých na zoznam sú rozdiely v zastúpení jednotlivých krajín Maďarsko si v tejto kategórii počínalo najlepšie, Poľsko horšie a Malta nemá žiadneho úspešného kandidáta.

Úspešní kandidáti zaradení na zoznam EK v kategórií A*12	
	
Oblasť  1
Právo 	
Oblasť 2
Ekonomika / Štatistika	
Oblasť 3
Audit / Finančný manažment	
oblasť 4
Verejná správa	
Spolu	
	Ž	M	spolu 	Ž	M	spolu	Ž	M	spolu	Ž	M	spolu	Ž	M	spolu	
CY	1	0	1	0	2	2	0	1	1	0	1	1	1	4	5	
CZ	0	0	0	0	2	2	0	1	1	0	3	3	0	6	6	
EE	0	1	1	0	0	0	0	0	0	1	1	2	1	2	3	
HU	0	3	3	0	2	2	0	3	3	0	4	4	0	12	12	
LT	0	1	1	0	0	0	0	0	0	0	1	1	0	2	2	
LV	1	2	3	0	0	0	0	0	0	0	0	0	1	2	3	
MT	0	0	0	0	0	0	0	0	0	0	0	0	0	0	0	
PL	1	4	5	0	2	2	0	1	1	0	3	3	1	10	11	
SK	0	0	0	0	1	1	0	0	0	0	2	2	0	3	3	
SI	0	1	1	0	0	0	0	0	0	0	1	1	0	2	2	
Spolu	3	12	15	2	7	9	0	6	6	1	16	17	4	43	47	
* Tabuľka je prebratá zo správy  EPSO máj 2005

Slovensko má v kategórii A*12 troch kandidátov z 58 prihlásených na zozname, čo je lepší výsledok ako v kategórii A*9, kde zo 115 uchádzačov prešiel prijímacím konaním len jeden do ďalšieho kola.

Výber zamestnancov stredného manažmentu do iných DG sa začalo v máji 2005. Komisia bude hľadať kandidátov do oblastí: vnútorný trh, manažment štrukturálnych a kohéznych fondov, zahraničné vzťahy (diplomacia, trh a manažment rozvojovej pomoci), udržateľný manažment využívania zdrojov, manažment priamych a nepriamych výskumných programov  a manažment prekladateľských služieb. Zoznam úspešných kandidátov bude vypracovaný v roku 2006.

Výber zamestnancov na pozície riaditeľ a hlavný poradca kategória A*14

Pri výbere vyššieho manažmentu A*14 - A*16  je štandardný postup náročnejší a pozostáva  z nasledovných krokov:

•	publikovanie obsadzovaných pozícií;
•	zaslanie prihlášky;
•	posúdenie prihlášky osobitnou skúšobnou komisiou, ktorá zároveň uskutoční s uchádzačmi pohovor. Kandidáti na post A2 musia absolvovať aj časť písomného testu;
•	komisia vypracuje podrobnú hodnotiacu správu. Následne Poradný výbor pre výber zamestnancov (Consultative Committee on Appointments) vydá úvodné stanovisko k poradiu kandidátov, v akom sú pozvaní na ďalšie pohovory;
•	vybratí kandidáti sú pozvaní na test do testovacieho strediska (Assessment Centre), ktorý pozostáva z individuálnych a skupinových cvičení, ako aj z hĺbkových pohovorov zameraných na manažérske schopnosti;
•	vybratí kandidáti absolvujú ústny pohovor pred Ppradným výborom pre výber zamestnancov (ďalej len poradný výbor); 
•	poradný výbor vydá záverečné stanovisko k jednotlivým kandidátom a posudky, ako splnili stanovené požiadavky;
•	kandidáti vybratí Poradným výborom absolvujú v závislosti od pozície, na ktorú sa hlásia, pohovor s jedným alebo viacerými členmi Kolégia Európskej komisie, (resp. príslušných orgánov iných inštitúcií);
•	Komisia vydá záverečné rozhodnutie či úspešný kandidát bude zamestnaný, ktoré sa vydáva na základe odporúčania podpredsedu pre personálne záležitosti so súhlasom predsedu a príslušného komisára.

Plán prijatia zamestnancov z nových členských krajín počíta s obsadením 41 miest na pozíciách riaditeľ a hlavný poradca z nových členských štátov. Z tohto počtu bolo už publikovaných 22 miest, na sedem z nich je potrebné nominačné rozhodnutie. Komisári si zatiaľ vybrali piatich vedúcich kabinetov.

Plánovaný počet prijatých pracovníkov do kategórie A*14 verzus súčasný stav	
	CY	CZ	EE	HU	LT	LV	MT	PL	SI	SK	Spolu	
Cieľ prijatia do kategórie A*14	1	6	1	6	3	2	1	16	2	3	41	
Aktuálny stav	1	1	2**	3**	0	1**	1**	0	1	2**	12	
                   ** zahŕňa aj jedného vedúceho kabinetu 

Slovensko má v súčasnosti na  postoch vyššieho manažmentu dvoch zástupcov.

Pracovníci v kategórií A*15 - A*16 - generálny riaditeľ a zástupca generálneho riaditeľa 

Proces výberu zamestnancov v najvyššej kategórii trvá sedem mesiacov. Zatiaľ osem DG publikovalo svoj záujem. V piatich DG už prebehol výberový proces do úspešného konca. Slovensko zatiaľ nemá zamestnanca na úrovni A*15 v EK.

Plánovaný počet prijatých pracovníkov do kategórie A*15 verzus súčasný stav	
	CY	CZ	EE	HU	LT	LV	MT	PL	SI	SK	Spolu	
Cieľ prijatia do kategórie A*14	1	1	1	1	1	1	1	1	1	1	10	
Aktuálny stav	1	2	0	1	0	0	0	0	1	0	5	

Viaceré krajiny ešte nemajú prijatých záujemcov v tejto kategórii, ale napríklad Česká republika má už dvoch zástupcov na tomto lukratívnom poste, oproti plánovanému jednému zástupcovi z každej krajiny.

Sumarizácia obsadenia postov za SR

Podľa správy DG pre personálne záležitosti a administratívu Európskej komisie, pôsobí v inštitúciách Európskej únie celkovo 38 959 pracovníkov. Z toho v štruktúrach Európskej komisie 26 648 zamestnancov (čo je takmer 70% všetkých zamestnancov EÚ), v Európskom parlamente je to 5 531 zamestnancov a v Rade Európskej únie 3 280 zamestnancov. 

Z uvedeného počtu zamestnancov Európskej komisie pôsobí takmer 20 tisíc osôb na postoch stálych úradníkov, cca 1 600 je dočasne vyslaných pracovníkov a cca 2 tisíc pomocných pracovníkov. Úradníkov pôsobiacich v Komisii na základe dočasnej zmluvy je cca tisíc, takisto vyslaných národných expertov. 

Do roku 2010 budú prebiehať konkurzy prednostne pre uchádzačov z nových členských krajín. Rôzne úrady a inštitúcie budú potrebovať až 5 500 zamestnancov z týchto krajín, pričom  3 500 z nich pripadne na Európsku komisiu. 

Pre Slovensko bolo vyčlenených 279 všeobecných pracovných miest, z toho 15 pozícií pre stredný manažment a 4 pozície pre vyšší manažment. Z top pozícií bolo k súčasnému dňu obsadené iba jedno miesto - Katarína Mathernová (DG REGIO). Do tejto skupiny je možné zaradiť vedúci kabinetu komisára Figeľa, Miroslava Adamiša, ktorý je druhým najvyššie postaveným slovenským zástupcom v Komisii. 
Prvá vlna konkurzov do Európskych inštitúcií, organizovaných EPSO prebehla na jeseň 2004. Nábor sa týkal hlavne pracovného zaradenia: právnici, ekonómovia, audítori, prekladatelia. V súčasnosti úspešní kandidáti nastupujú na svoje posty. Úspešnosť slovenských kandidátov bola pod európskym priemerom. Kým z iných krajín bol priemerne úspešný každý dvanásty kandidát, zo SR to bol každý štrnásty. Dôvodom bol o. i. aj veľký záujem zo strany slovenských uchádzačov, ale na druhej strane i nedostatočná príprava kandidátov, hlavne absencia prepracovaného systému školení a kurzov pre záujemcov o prácu v inštitúciách EÚ.

Druhá vlna konkurzov do Európskych inštitúcií už začala a bude prebiehať počas leta tohto roku. Zameraná je na získavanie odborníkov z oblastí vnútorného trhu, zahraničných vzťahov, výskumu a vývoja.

Európska únia disponuje mnohými decentralizovanými úradmi, agentúrami a inými organizačnými jednotkami (ďalej len agentúry). Tieto inštitúcie sú zriaďované Európskou komisiou (EK) alebo Radou EÚ podľa toho, či sú súčasťou komunitárnych politík (EK) alebo spadajú do oblasti medzivládnej (Rada EÚ). Sú to teda právne rôznorodé inštitúcie, ktorých vnútorné správne usporiadanie sa veľakrát líši. Vo všetkých však existujú významnejšie funkcie výkonných riaditeľov, riaditeľov, predsedov správnej rady alebo ich zástupcov. Tieto sú väčšinou vyberané podľa pravidiel stanovených v štatúte danej agentúry, avšak nominácia zástupcov do takto významných funkcií je podobne ako v EK predmetom vyjednávania medzi členskými štátmi.

Ďalším dôležitým predmetom vyjednávania medzi členskými štátmi v tejto súvislosti je umiestňovanie sídiel novo vznikajúcich agentúr EÚ. Podľa čl. 289 Zmluvy o Európskych spoločenstvách rozhodujú vlády členských štátov spravidla na zasadaní Európskej rady.

III.    Zásady personálnej politiky Slovenskej republiky vo vzťahu k inštitúciám Európskej únie

Vychádzajúc zo zamerania zahraničnej politiky SR na roky 2005 - 2006 konštatujeme, že jednou z dôležitých úloh SR v nadchádzajúcom období bude využívanie možností pre vstup do predprípravnej fázy legislatívnych dokumentov. V tejto súvislosti je zvýraznená potreba cieľavedomej tvorby a realizácie personálnej politiky SR voči európskym inštitúciám. Znamená to efektívne a v súlade s prioritami využívať možnosti obsadzovania ponúknutých miest tak, aby sa posilňoval európsky rozmer odbornosti expertov doma aj v Bruseli.

SR bude pokračovať v realizácii politiky v oblasti personálneho manažmentu, a koordinácie kandidatúr na posty v európskych inštitúciách. To bude vyžadovať posilňovanie spolupráce medzi MZV SR a ďalšími ústrednými orgánmi štátnej správy v oblasti poskytovania informácií o vhodných kandidátoch na posty vyššieho a stredného manažmentu v rámci inštitúcií EÚ. 

Práve vyššia miera koordinácie jednotlivých rezortov a vzájomná informovanosť budú základom pre vytváranie databázy vhodných kandidátov na vyššie manažérske funkcie v európskych inštitúciách tak, aby v prípade možnosti obsadenia takejto funkcie bola SR pripravená pružne reagovať a ponúknuť vhodného kandidáta aj s ohľadom na národné priority. Otázka následného presadzovania národného kandidáta si bude vyžadovať aj vyššiu politickú zaangažovanosť a flexibilitu.

V neposlednom rade je dôležitou stránkou celkového prístupu k personálnej politike SR smerom k EÚ aj posilnenie prípravnej fázy na národnej úrovni, ktorá by mala byť v kompetencii ústredných orgánov štátnej správy a následná spolupráca so slovenskými občanmi pôsobiacimi v týchto funkciách na prospech SR. 

Výsledky doterajších snáh SR o obsadenie funkcií v európskych štruktúrach poukazujú na potrebu zintenzívnenia prípravy vhodných kandidátov na ponúkané pozície. Cieľom je, aby obsahová náplň výberových konaní nebola hlavným dôvodom neúspechu slovenských kandidátov. 

Cieľavedomá odborná a jazyková príprava s dôrazom na profiláciu manažérskych schopností by sa mala stať základným predpokladom pre uchádzanie sa kandidáta o funkciu v európskych inštitúciách. Prioritou SR pre nasledovné obdobie by preto jednoznačne malo byť spustenie systematického mechanizmu odbornej prípravy vhodných kandidátov na pozície v EÚ a priebežná spolupráca a kontakt s týmito kandidátmi.

Úlohou Stáleho zastúpenia SR pri EÚ bude následná spolupráca a udržovanie kontaktu so slovenskými občanmi pôsobiacimi na postoch v inštitúciách EÚ, vytvorenie určitej  slovenskej siete v rámci jednotlivých európskych inštitúcií a podporovanie obojstrannej informovanosti v medziach národných a európskych pravidiel. Udržiavanie stáleho prepojenia kandidáta, resp. pracovníka inštitúcií s domovskou krajinou výrazne prispeje  k posilneniu komunikácie a informatívnosti. Zároveň aktívna spolupráca Stáleho zastúpenia SR pri EÚ pri asistencii kandidátom na definitívne umiestnenie na určitý post v inštitúcií EÚ.

Za dôležité považujeme prepojenie spolupráce v oblasti vzájomnej podpory kandidatúr nielen v rámci EÚ, ale i v širšom, globálnom aspekte, t. j. využívanie reciprocity pri podpore na medzinárodných fórach.
Kandidatúry

Slovenská republika ako plnoprávny člen EÚ je inými štátmi často žiadaná o podporu ich kandidatúr pre umiestňovanie novo vznikajúcich agentúr na ich území alebo o podporu ich kandidátov na význačné posty. Keďže však v rámci vlády SR sú za jednotlivé sektorálne agentúry EÚ gestorsky zodpovedné jednotlivé ministerstvá, často nedochádza k dostatočnej informovanosti a súčinnosti o tom, koho a ktorý štát Slovenská republika v tomto procese podporí.

Prepojovanie rezortných otázok je nutné pre vytváranie jednotnej a konzistentnej pozície SR v uvedenej oblasti a pre čo najefektívnejšie získavanie podpory tak pre vlastnú kandidatúru na umiestnenie sídiel  agentúr EÚ v SR, ako i pre presadzovanie našich kandidátov do kľúčových oblastí. V tejto súvislosti je nutné upriamiť pozornosť nie na presadzovanie úzko rezortných priorít, ale prezentovať záujem SR ako celku. Úrad vlády SR v súvislosti so svojou koordinačnou úlohou v otázkach týkajúcich sa EÚ a v spolupráci s Ministerstvom zahraničných vecí SR hodlá zaistiť nielen priebežné prierezové sledovanie vysokých manažérskych nominácii do týchto agentúr a debát o umiestnení ich sídiel, ale taktiež vytvoriť strednodobý rámec pre smerovanie našej krajiny v tejto záležitosti.

Očakávaným cieľom je dosiahnutie koncentrovaného prístupu, väčšieho zastúpenia a zviditeľnenia SR v inštitúciách a orgánoch EÚ. SR by malo dosiahnuť v rámci EÚ nielen väčšie zastúpenie v oblastiach, kde má čo ponúknuť, prípadne získanie sídla niektorej agentúry, ale i priblížiť EÚ a jej činnosť občanom SR.

Prioritami personálnej politiky Slovenskej republiky k inštitúciám EÚ sú:

•	Identifikácia dôležitých postov v rámci Európskych inštitúcií pre SR;
•	Dôkladná jazyková a odborná príprava pre kandidátov (všeobecné ako aj manažérske posty). Pre všeobecné konkurzy: školenia vhodné od školiteľských centier zo zahraničia: napr. z CEES - Centre d´Études Européennes de Strasbourg. Pre manažérske posty: kurzy organizované agentúrami zo súkromného sektora;
•	aktívna úlohu Stáleho zastúpenia SR pri EÚ pri asistencii kandidátom na definitívne umiestnenie na určitý post inštitúcií EÚ;
•	Vytvorenie siete a udržiavanie kontaktov so Slovákmi v európskych inštitúciách;
•	Hľadanie koalícií s inými krajinami na vzájomnú podporu svojich kandidátov v EU inštitúciách a EU agentúrach.
•	internetové stránky s informáciami o voľných pracovných miestach www.upss.sk, www.euroinfo.gov.sk. 

Koordinácia pri rozhodovaní o prioritách SR

Zriaďovanie nových agentúr je otázkou politickou, ktorú nemožno jednoznačne predvídať. Rovnako nie je možné s určitosťou už teraz rozhodnúť o kandidátoch SR na kľúčové posty do týchto úradov. Je preto nutné, aby v rámci prípravy prípadných kandidatúr SR dochádzalo k posilneniu koordinácie s ÚV SR a MZV SR, k pravidelnému vyhodnocovaniu situácie, možností SR a k diskusii o postupe rokovaní.

V prípade kandidatúry SR na získanie niektorého sídla novozriaďovanej agentúry EÚ bude zodpovednosťou vecne príslušného rezortu pripraviť materiál do vlády k jeho schváleniu a k diskusii, v prípade kandidatúry SR na obsadenie vysokých manažérskych postov bude dostačujúci súhlas príslušných ministerstiev. Rezorty však musia posilniť vzájomnú informovanosť a sledovať ďalší kariérny postup jednotlivých pracovníkov.
Gestorské rezorty musia vo svojej oblasti starostlivo sledovať vývoj debát v EÚ, týkajúcich sa vzniku nových agentúr, personálnych zmien v už existujúcich  agentúrach, ako aj otázku vyslovených oficiálnych podpôr kandidatúram iných členských štátov EÚ a pravidelne o nich informovať ÚV SR a MZV SR. MZV SR je zodpovedné za navrhnutie vhodného načasovania a postupu pri vyjednávaní s inštitúciami EÚ a členskými štátmi EÚ.

Postup vyjednávania v inštitúciách EÚ a voči členským štátom EÚ 

V rámci EÚ neexistuje zjednotený či štruktúrovaný postup pri presadzovaní kandidatúr na získavanie sídla danej novozriaďovanej agentúry EÚ ani pri hľadaní podpory pre konkrétnych kandidátov do kľúčových pozícií. O sídlach nových agentúr rozhoduje spravidla Európska rada, o nominácii do kľúčových postov, podľa typu orgánu Európska komisia a členské štáty, alebo len členské štáty. Všeobecne však platí, že v týchto otázkach dochádza hlavne v konečných fázach k živému vyjednávaniu v inštitúciách EÚ a medzi členskými štátmi. Je preto nutné, aby tieto vyjednávania a prehľad o poskytnutých podporách iným členským štátom boli evidované a koordinované. Postupovať sa bude podľa požiadaviek jednotlivých fáz vyjednávania buď prostredníctvom Stáleho zastúpenia SR v Bruseli u vecne príslušných zástupcov, alebo prostredníctvom zastupiteľských úradov SR v členských štátoch EÚ, ako aj prostredníctvom menovaných zástupcov SR v správnych radách, či výkonných výboroch daných agentúr.

Mechanizmus odbornej prípravy záujemcov o prácu v inštitúciách EÚ

Ciele
-	vytvorenie podmienok pre všeobecný, rovnaký a stály prístup občanov k informáciám o možnostiach práce v inštitúciách EÚ; 
-	vytvorenie podmienok pre získanie doplnkového vzdelávania s cieľom nadobúdania nových a obnovovania už získaných vedomostí a zručností, ktoré sú predpokladom na úspešné absolvovanie výberového konania na posty v inštitúciách EÚ;
-	poskytnutie informácií o systéme a modeloch prijímacích pohovorov a testov. 

Cieľové skupiny
-	zamestnanci v štátnej službe;
-	zamestnanci vo výkone prác vo verejnom záujme;
-	príslušníci Policajného zboru;
-	zamestnanci ďalších inštitúcií;
-	zamestnanci súkromného sektora;
-	absolventi vysokých škôl.
 
Nástroje na dosiahnutie stanoveného cieľa
-	inštitucionálne zabezpečenie koordinácie personálnej politiky SR vo vzťahu k inštitúciám EÚ;
-	vytvorenie informačného portálu „Práca v inštitúciách Európskej únie“; 
-	vytvorenie a priebežná aktualizácia databázy záujemcov o prácu v inštitúciách EÚ;
-	zabezpečenie trvalého informačného servisu o aktuálnych výberových konaniach;
-	organizovanie prípravných seminárov pre záujemcov o prácu v inštitúciách EÚ;
-	organizovanie prípravných seminárov pre záujemcov o pozície vyššieho a stredného manažmentu;
-	vytvorenie databázy a priebežná aktualizácia vyškolených záujemcov o prácu v inštitúciách EÚ.

Návrh zásad pri výbere uchádzačov z jednotlivých ministerstiev a iných orgánov ústrednej štátnej správy na pracovné pozície v inštitúciách EÚ

ÚOŠS by si  mali stanoviť jednotný systém výberu odborníkov na pracovné miesta v inštitúciách EÚ. V záujme SR je vybrať najlepších pracovníkov vo svojom odbore. Preto kritériá by mali byť stanovené čitateľne a presne, aby platnosť výsledkov výberových konaní na pozície v rámci štruktúr EÚ nemohla byť spochybnená. Kritériá by mali byť stáleho charakteru v rámci horizontálnosti a nemeniť sa ad hoc, aby bola zabezpečená transparentnosť výberu a predchádzanie možnostiam prispôsobovania kritérií jednotlivým kandidátom.   Informovanie o zámeroch výberu a presnom popise pozície, ako aj požiadaviek na zamestnanca musia byť známe pracovníkom ÚOŠS a odbornej verejnosti v dostatočnom predstihu.

Medzi kritériá by mali patriť:
-	stanovenie požiadaviek na pracovné miesto a na odbornú spôsobilosť pracovníka
-	stanovenie na základe čoho sa bude odborná spôsobilosť posudzovať (dosiahnuté vzdelanie, prax, test odbornej spôsobilosti)
-	znalosť jazykov (overené testom, alebo preukázaním držbou certifikátu)

Inštitucionálne zabezpečenie sledovania personálnej politiky  Slovenskej republiky vo vzťahu k inštitúciám Európskej únie

Vychádzajúc zo zamerania zahraničnej politiky SR konštatujeme, že jednou z dôležitých úloh SR v nadchádzajúcom období bude využívanie možností pre vstup do predprípravnej fázy legislatívnych dokumentov. V tejto súvislosti je zvýraznená potreba cieľavedomej tvorby a realizácie personálnej politiky SR voči európskym inštitúciám. Znamená to efektívne a v súlade s prioritami využívať možnosti obsadzovania ponúknutých miest tak, aby sa posilňoval európsky rozmer odbornosti expertov doma aj v Bruseli.

SR bude pokračovať v realizácii politiky v oblasti personálneho manažmentu, lobingu a koordinácie kandidatúr na posty v európskych inštitúciách. To bude vyžadovať posilňovanie spolupráce medzi Úradom vlády SR, MZV SR a ďalšími ústrednými orgánmi štátnej správy v oblasti poskytovania informácií o vhodných kandidátoch na posty vyššieho a stredného manažmentu v rámci inštitúcií EÚ. Sledovanie personálnej politiky a jej aktuálneho stavu zabezpečí ÚV SR na základe informácii, od jednotlivých rezortov formou odpočtu jedenkrát ročne. Odpočet sa predloží na rokovanie vlády SR jedenkrát ročne vo forme informácie.

Finančný dosah na štátny rozpočet

Vytýčenie priorít SR v oblasti umiestňovania novo vzniknutých agentúr a v obsadzovaní kľúčových manažérskych postov všetkých nových a už existujúcich detašovaných pracovísk, medzirezortnej koordinácie postojov SR a ani postup pri ich presadzovaní voči členským štátom a inštitúciám EÚ nepredpokladá žiadne finančné nároky na štátny rozpočet.

1.	Zastúpenie Slovenskej republiky v existujúcich úradoch, agentúrach  a iných organizačných jednotkách Európskej únie

Európske centrum pre rozvoj odborného vzdelávania 
– CEDEFOP (European Center for the Development of Vocational Training)
	
Ustanovené nariadením č. 337/75 dňa 10. 2. 1975

Sídlo: pôvodne Berlín, v súčasnosti Solún (kontaktná kancelária – Brusel)

Webová adresa: www.cedefop.eu.int,
(tiež Európska vzdelávacia obec: www.trainingvillage.gr). 

Organizačná štruktúra: správna rada, riaditeľ centra a jeho zástupca

Celkový počet pracovníkov: 120

O inštitúcii: Centrum bolo založené v r. 1975 s cieľom podporovať a rozvíjať odborné vzdelávanie v rámci EÚ. Hlavnými úlohami CEDEFOP sú zhromažďovanie vybranej dokumentácie a analýz údajov; rozvoj výskumu; podpora spoločných prístupov k problémom odborného vzdelávania a prípravy; poskytovanie fóra pre diskusiu a výmenu myšlienok. Centrum vymedzilo pre roky 2003 – 2006 súbor strednodobých priorít, ktorými sú zlepšenie prístupu k vzdelávaniu, mobilita a sociálne zaradenie; umožňovanie a oceňovanie vzdelávania; podpora sietí a partnerstiev v rozšírenej EÚ.

V rámci správnej rady, v ktorej má zastúpenie každá ČK, pôsobí Juraj Vantuch z UK Bratislava.

Priority a záujmy SR do roku 2008:
Podporovať vyššiu účasť na odbornom vzdelávaní a príprave (OVP); kvalitou a inovatívnosťou zvyšovať konkurenciechopnosť  európskeho OVP; reflektovať požiadavky znalostnej ekonomiky, zvlášť v súvislosti so staršími pracovníkmi; reagovať na potreby málo kvalifikovaných a iných na trhu práce znevýhodnených skupín s cieľom zvýšiť sociálnu kohéziu; formulovať návrhy na nové politiky v OVP na základe analýzy vývoja situácie v členských krajinách EÚ.

Európska nadácia pre zlepšovanie životných a pracovných podmienok
Dublinská nadácia – EUROFOUND (European Foundation for the Improvement of Living and Working Conditions)
	
Ustanovená nariadením č. 1365/75 z  26. mája 1975 (novely: č. 1947/93 z 30. júna 1993 a č. 1649/2003 z 18. júna 2003) 

Sídlo: Dublin

Webová adresa: www.eurofound.eu.int

Organizačná štruktúra:
- správna rada menovaná Radou; (funkčné obdobie členov 3 roky, môže byť obnoviteľné, správna rada volí predsedu a 3 podpredsedov na 1 rok), tvorí ju 78*) členov (každý môže mať 1 náhradníka – tiež menuje Rada), z ktorých:
a) 25 členov zastupuje vlády členských štátov,
b) 25 členov zastupuje organizácie zamestnávateľov,
c) 25 členov zastupuje organizácie zamestnancov,
d) 3 členovia zastupujú Komisiu.
- riaditeľ a zástupca riaditeľa (menovaní Komisiou - funkčné obdobie 5 rokov, môže byť obnoviteľné), 
- výbor odborníkov (25*) členov, ktorých menuje Rada na základe návrhu Komisie a vyberá z vedeckých a iných kruhov, ktoré sa zaoberajú činnosťou nadácie – členstvo 3 roky, môže byť obnoviteľné – výbor si volí predsedu)
*) posledná aktualizácia počtu podľa Aktu o pristúpení 10 ČK k 1. 5. 2004.

Celkový počet pracovníkov: 100

O inštitúcii: Nadácia bola zriadená v r. 1975 s cieľom vytvárania lepších životných a pracovných podmienok v Európe. Poskytuje vládam, zamestnávateľom, odborom a Európskej komisii zistenia, poznatky a rady z nezávislého a porovnávacieho výskumu. K jej prioritám patrí postavenie pracujúceho človeka, organizácia práce a najmä pracovného miesta, problémy určitých kategórií pracovníkov, dlhodobé hľadiská zlepšovania životného prostredia a rozloženie ľudských činností v priestore a čase.
Nový návrh nariadenia Rady, ktorým sa mení a dopĺňa nariadenie (EHS) č. 1365/75 o vytvorení nadácie, (politická dohoda dosiahnutá na EPSCO 2. 6. 2005, ešte neuverejnené v Ú.v. EÚ) predpokladá nové organizačné členenie orgánov nadácie: 
(a) riadiaca rada = 78 členov (1 zástupca vlády každej ČK + 1 zástupca zamestnávateľských organizácií každej ČK + 1 zástupca zamestnaneckých organizácií každej ČK + 3 zástupcovia Komisie), každá záujmová skupina si môže určiť 1 náhradníka, ktorý sa na rokovaní riadiacej rady zúčastní v prípade absencie riadneho člena;
(b) predsedníctvo = 11 členov (predseda + 3 podpredsedovia riadiacej rady, 1 koordinátor za každú záujmovú  skupinu + 1 ďalší zástupca za každú záujmovú skupinu + 1 zástupca Komisie), každá záujmová skupina si môže určiť najviac 3 náhradníkov, ktorí sa na rokovaní úradu zúčastnia v prípade absencie riadneho člena;
(c) riaditeľ a zástupca riaditeľa.

V rámci správnej rady pôsobí: 
- za vládu: Daniela Kalužná, GRS zamestnanosti a pracovnoprávnych vzťahov MPSVR SR, náhradníčka: Elena Bartunková, MPSVR SR,
- organizácie zamestnávateľov: členka Viola Kromerová, Slovenský živnostenský zväz, náhradníčka: Martina Kunáková, Slovenský živnostenský zväz,
- zastúpenie organizácie zamestnancov: členka Eva Mešťanová, KOZ SR, náhradníčka: Margita Ančicová, KOZ SR.

Priority a záujmy SR do roku 2008:

Európska agentúra pre životné prostredie 
– EEA (European Environmental Agency)
	
Ustanovená nariadením č. 1210/90 dňa 7. 5. 1990

Sídlo: Kodaň

Webová adresa: www.eea.eu.int

Organizačná štruktúra: správna rada (zástupcovia všetkých ČK + 6 ďalších, nečlenských krajín), výkonný riaditeľ a vedecký výbor (členmi vedeckého výboru je max. 20 vedcov, ktorých menuje správna rada).

Celkový počet pracovníkov: 115

O inštitúcii: Agentúra je hlavným zdrojom nezávislých informácií o životnom prostredí určených pre verejnosť, ako i pre tých, ktorí sa podieľajú na príprave, schvaľovaní, zavádzaní a vyhodnocovaní politiky životného prostredia. Jej cieľom je pomáhať EÚ prijímať rozhodnutia týkajúce sa zlepšovania životného prostredia, integrácie aspektov životného prostredia do politiky hospodárstva na základe informácií a uberať sa smerom k trvalo udržateľnému rozvoju. Dôležitým zdrojom informácií je Európska environmentálna informačná a monitorovacia sieť (Eionet). EEA spolupracuje s vyše 300 národnými environmentálnymi agentúrami či ministerstvami životného prostredia. Na podporu zberu údajov vytvorila agentúra päť európskych tematických stredísk, ktoré pokrývajú aktuálne témy: voda, ovzdušie a zmena podnebia, ochrana prírody a biodiverzita, toky odpadov a materiálov, suchozemské životné prostredie.

Zástupcom SR v správnej rade je Juraj Dupej, jeho alternátom Vladimír Benko

Priority a záujmy SR do roku 2008:
     Podporiť silné zastúpenie SR vzhľadom na poskytovanie informácií o životnom prostredí pre verejnosť v nadväznosti na pripravovanú implementáciu smernice INfrastructure for SPatial InfoRmation in Europe (INSPIRE) na úseku harmonizácie priestorových dát a služieb, vrátane georeferenčných topografických údajov a geodetickej časti katastra nehnuteľností.

Európska nadácia pre odborné vzdelávanie
– ETF (European Training Foundation)
	
Ustanovená nariadením č. 1360/90 dňa 7. 5. 1990

Sídlo: Turín

Webová adresa: www.etf.eu.int

Organizačná štruktúra: riadiaci výbor, poradné fórum a riaditeľ nadácie. Riadiaci výbor je tvorený zo zástupcov jednotlivých ČK, kandidátskych krajín EÚ a zástupcov EK.

Celkový počet pracovníkov: 104

O inštitúcii: Nadácia podporuje prístup k európskym odborným poznatkom a praxi v oblasti rozvoja ľudských zdrojov, osobitne k európskej stratégii zamestnanosti. Úzko spolupracuje s Európskym strediskom pre rozvoj odborného vzdelávania (CEDEFOP) a ďalšími medzinárodnými organizáciami (UNESCO, OECD, Medzinárodná organizácia práce, Svetová banka, Európska investičná banka a pod.). Nadácia umožňuje krajinám EÚ reformovať ich systémy odborného vzdelávania prostredníctvom programov PHARE, CARDS, Tacis, MEDA a Tempus. Medzi hlavné aktivity nadácie patrí budovanie kapacít pre modernizáciu odborných výchovno-vzdelávacích systémov v partnerských krajinách, uľahčovanie dialógu medzi účastníkmi rozvíjaním medzinárodných, vnútroštátnych a miestnych sietí, vypracovávanie projektov.

Zástupcom SR je Juraj Vantuch z UK Bratislava.

Priority a záujmy SR do roku 2008:
Prehĺbiť spoluprácu v odbornom vzdelávaní a  príprave medzi členskými krajinami EÚ a kandidátskymi krajinami.

Európske monitorovacie centrum pre drogy a drogovú závislosť 
– EMCDDA (Monitoring Center for Drugs and Drug Addiction)
	
Ustanovené nariadením č. 320/93 dňa 8. 2. 1993

Sídlo: Lisabon

Webová adresa: www.emcdda.eu.int

Organizačná štruktúra: správna rada, vedecký výbor (každá ČK má svoje zastúpenie vo vedeckom výbore)a riaditeľ centra.

Celkový počet pracovníkov: 80

O inštitúcii: EMCDDA je ústredným referenčným centrom pre informácie o drogách v EÚ. Jeho úlohou je zhromažďovať, analyzovať a šíriť objektívne, spoľahlivé a porovnateľné informácie o drogách a drogových závislostiach a zároveň poskytovať správny a na dôkazoch založený obraz o drogovom jave na európskej úrovni. Hlavným cieľom centra je zlepšovať porovnateľnosť informácií o drogách v Európe a navrhovať metódy a nástroje na jej splnenie. Centrum nemôže navrhovať žiadny druh modelu politiky, má však jasný vplyv na rozhodovanie prostredníctvom svojich analýz, nástrojov a noriem.

Za SR v ňom pôsobí Alojz Nociar z GS Výboru ministrov pre drogové závislosti. Zástupcom SR v správnej rade je Blažej Slabý z GS Výboru ministrov pre drogové závislosti.

Priority a záujmy SR do roku 2008:
z grantového systému MK SR podporovať a rozvíjať  kultúrne aktivity – živú i písanú kultúru -  pre deti a mládež zamerané na prevenciu drogových závislostí

 prostredníctvom organizácií v zriaďovateľskej pôsobnosti MK SR organizovať kultúrne podujatia – festivaly, koncerty atď. zamerané na boj proti drogám

Európska agentúra pre hodnotenie lekárskych prípravkov 
– EMEA (European Agency for the Evaluation of Medicinal Products)
	
Ustanovená nariadením č. 2309/93 dňa 22. 7. 1993

Sídlo: Londýn

Webová adresa: www.emea.eu.int

Organizačná štruktúra: riadiaci výbor a výkonný riaditeľ 

Celkový počet pracovníkov: 379

O inštitúcii: Agentúra začala svoju činnosť v roku 1995, keď bol zavedený európsky systém schvaľovania liekov poskytujúci centralizovaný postup a postup vzájomného uznávania. EMEA prispieva k bezpečnosti a vysokej kvalite humánnych a veterinárnych liečiv k ochrane zdravia verejnosti a zvierat. Vytvorila sieť spájajúcu vedecké zdroje v 25 ČK EÚ, ktorá sa zároveň skladá z viac ako 40 národných odborných organizácií. Agentúra úzko spolupracuje i s ďalšími medzinárodnými organizáciami a podporuje aktivity EÚ smerujúce ku globálnej harmonizácii. V r. 2001 bol založený výbor pre liečivá na ojedinelé ochorenia (COMP) a v r. 2004 začal pôsobiť Výbor pre rastlinné liečivé prípravky (HMPC). Ďalšie výbory: Výbor pre humánne liečivá (CHMP), Výbor pre veterinárne liečivá (CVMP).

V riadiacom výbore pôsobia MUDr. Pavol Gibala, CSc zo Štátneho ústavu pre kontrolu liečiv. Vrámci jednotlivých výborov EMEA, pôsobia nasledovní slovenskí experti: Eva Chobotová, Judita Hederová, Martina Peteryová, Milan Šajgalík, Zuzana Siváková, Róbert Soldan a Janka Stašková.

Priority a záujmy SR do roku 2008:

Úrad pre harmonizáciu vnútorného trhu 
– OHIM (Office for Harmonization in the Internal Market)
	
Ustanovený nariadením č. 340/94 dňa 20. 12. 1993

Sídlo: Alicante

Webová adresa: www.oami.eu.int

Organizačná štruktúra: správny výbor,  predseda úradu a jeho zástupca

Celkový počet pracovníkov: 660

O inštitúcii: OHIM je oficiálnym orgánom, ktorý vedie konania o ochranných známkach EÚ od r. 1996 a konania o registrovaných dizajnoch od r. 2003. Tieto práva duševného vlastníctva platia vo všetkých štátoch EÚ. OHIM je agentúrou a zároveň úradom priemyselného vlastníctva s jeho technickou funkciou, ktorou je registrácia práv priemyselného vlastníctva. Na ochranné známky a dizajny sa vzťahuje jednotná právna úprava, čo zabezpečuje silnú a jedinečnú ochranu v rámci celej EÚ. Výsledkom zjednodušenia sú podstatne nižšie náklady v porovnaní s celkovými nákladmi na vnútroštátnu registráciu v jednotlivých krajinách EÚ.

V správnom výbore pôsobí Zdenka Valtýniová z Úradu priemyselného vlastníctva SR. V rozpočtovom výbore je SR zastúpená Jánom Poljovkom z Úradu priemyselného vlastníctva SR. 

Priority a záujmy SR do roku 2008:

Európska agentúra pre bezpečnosť a zdravie pri práci 
– EU-OSHA  (European Agency for Safety and Health at work)
	
Ustanovená nariadením č. 2062/94 z 18. júla 1994 (novely: č. 1643/95 z 29. júna 1995, č. 1654/2003 z 18. júna 2003)

Sídlo: Bilbao 

Webová adresa: http://europe.osha.eu.int

Organizačná štruktúra: 
- správna rada menovaná Radou (funkčné obdobie členov 3 roky, môže byť obnoviteľné, správna rada volí predsedu a 3 podpredsedov na 1 rok), tvorí ju 78*) členov (každý môže mať 1 náhradníka – tiež menuje Rada), z ktorých:
a) 25 členov zastupuje vlády členských štátov (každý člen má 2 hlasy),
b) 25 členov zastupuje organizácie zamestnávateľov (každý člen má 1 hlas),
c) 25 členov zastupuje organizácie zamestnancov (každý člen má 1 hlas),
d) 3 členovia zastupujú Komisiu (každý člen má 1 hlas);
*) posledná aktualizácia počtu podľa Aktu o pristúpení 10 ČK k 1. 5. 2004

- riaditeľ (menovaný správnou radou na návrh Komisie na 5 rokov, môže byť obnoviteľné)
- správna rada môže po porade s Komisiou pozvať predstaviteľov z nečlenských krajín, 
z inštitúcií a orgánov spoločenstva a z medzinárodných organizácií ako pozorovateľov.

Celkový počet pracovníkov: 56

O inštitúcii: Agentúra pôsobí ako katalyzátor pri vývoji, analýze a šírení informácií, ktoré zlepšujú bezpečnosť a ochranu zdravia pri práci v Európe. Súčasne s vývojom komplexnej siete internetových stránok pre bezpečnosť a ochranu zdravia, agentúra organizuje kampane a aktívny program publikácií, ktorý zahŕňa všetko od informačných správ špecialistov po prehľady širokého spektra problémov bezpečnosti a ochrany zdravia pri práci. Cieľom agentúry je teda zabezpečovať pre orgány spoločenstva, členské štáty a zainteresovaných v tejto oblasti technické, vedecké a hospodárske informácie na ich využívanie v oblasti bezpečnosti a ochrany zdravia pri práci. Agentúra vytvára sieť, ktorú tvoria hlavné prvky, ktoré vytvárajú vnútroštátne informačné siete, vnútroštátne koordinačné strediská a tiež všetky budúce tematické strediská. V SR je to ICOP pri Národnom inšpektoráte práce: www.safework.gov.sk/icop 

Zastúpenie SR:
- zastúpenie vlády: člen: Peter Kijovský, Národný inšpektorát práce, náhradníčka: Elena Bartunková, MPSVR SR,
- zastúpenie organizácie zamestnávateľov: člen: Miroslav Kiralvarga, RÚZ, US Steel Košice, náhradník: Juraj Uherek, Slovenský živnostenský zväz,
- zastúpenie organizácie zamestnancov: člen: Peter Rampášek, KOZ SR, náhradník: Jaroslav Bobela, KOZ SR.

Priority a záujmy SR do roku 2008: Zastúpenie SR v správnej rade

Úrad Spoločenstva pre rozmanitosť rastlín 
– CPVO (Community Plant Variety Office)
	
Ustanovený nariadením č. 2100/94 dňa 27. 7. 1994

Sídlo: Angers

Webová adresa: www.cpvo.eu.int

Organizačná štruktúra: správna rada (členom správnej rady je zástupca každej ČK, zástupca EK a ich náhradníci), predseda úradu a jeho zástupca

Celkový počet pracovníkov: 38

O inštitúcii: Nariadenie Rady z roku 1994 ustanovilo systém práv spoločenstva k odrodám rastlín ako jedinú a výhradnú formu práv priemyselného vlastníctva pre nové rastlinné odrody. CPVO je orgán s právnou subjektivitou, založený v r. 1995. Úrad rozhoduje o žiadostiach na udelenie práv v oblasti odrôd rastlín na základe formálneho preskúmania prihlášky a odborného preskúmania prihlásenej odrody. Priznané právo následne platí 25 až 30 rokov vo všetkých krajinách EÚ.

Priority a záujmy SR do roku 2008:	

Prekladateľské centrum pre inštitúcie EÚ 
– CDT (Translation Center for the bodies of EU)
	
Ustanovené nariadením č. 2965/94 dňa 28. 11. 1994

Sídlo: Luxemburg

Webová adresa: www.cdt.eu.int

Organizačná štruktúra: správna rada (skladá sa zo zástupcov ČK EÚ, EK a zástupcov všetkých klientov) a riaditeľ agentúry

Celkový počet pracovníkov: 181

O inštitúcii: Úlohou CDT je poskytovať prekladateľské služby pre rôzne decentralizované agentúry EÚ. Podieľa sa na práci medziinštitucionálneho výboru pre preklady a tlmočenie, ktorý má za úlohu podporovať a propagovať spoluprácu medzi jednotlivými službami na základe princípu subsidiarity a hospodárnosti v oblasti prekladov. Výsledkom tejto spolupráce je realizácia projektov, ako napr. vytvorenie terminologickej databázy pre EÚ. 

V správnej rade za SR pôsobí M. Krošláková a ako jej alternát R. Suchý. V rámci prekladateľského centra pôsobí v Luxemburgu Juraj Pistovič v pozícii vyslaného národného experta s mandátom do 15. 2. 2007.

Priority a záujmy SR do roku 2008:	

Európske centrum pre monitorovanie rasizmu a xenofóbie 
– EUMC (European Monitoring Center on Racism and Xenofobia)
	
Ustanovené nariadením č. 1035/97 dňa 2. 6. 1997

Sídlo: Viedeň
 
Webová adresa: www.eumc.eu.int

Organizačná štruktúra: správny výbor, výkonný výbor a riaditeľ centra 

Celkový počet pracovníkov: 30

O inštitúcii: Centrum skúma rozsah a vývoj prejavov rasizmu a xenofóbie a analyzuje ich príčiny, následky a účinky. Vyvíja stratégie zamerané na boj proti rasizmu a xenofóbii a rozširuje príklady praxe pri zaoberaní sa týmito otázkami. Hlavným cieľom centra je poskytovanie objektívnych, spoľahlivých a porovnateľných informácií a údajov o javoch rasizmu, xenofóbie a antisemitizmu v EÚ a jeho ČK, s cieľom pomôcť im pri prijímaní opatrení alebo formulovaní smerov ich činnosti. Centrum prevádzkuje Európsku informačnú sieť o rasizme a xenofóbii (RAXEN), ktorá zhromažďuje informácie na národnej úrovni (pozostáva z 25 národných kontaktných miest – v každom ČK jedno miesto).

V správnom výbore pôsobí za SR Miroslav Kusý a ako jeho zástupca Tibor Pichler. 

Priority a záujmy SR do roku 2008:
prostredníctvom grantového systému MK SR  zamerať pozornosť na podporu takých kultúrnych aktivít,  ktoré smerujú k predchádzaniu všetkým formám diskriminácie rasizmu, xenofóbie, antisemitizmu a ostatných prejavov intolerancie
 
zapájať sa do tvorby a plnenia úloh vyplývajúcich z Akčného plánu predchádzania všetkým formám diskriminácie rasizmu, xenofóbie, antisemitizmu a ostatných prejavov intolerancie na obdobie rokov 2006-2008 /viď. Úlohy MK SR  zaradené Akčného plánu predchádzania všetkým formám diskriminácie rasizmu, xenofóbie, antisemitizmu a ostatných prejavov intolerancie na obdobie rokov 2006-2008/

podporovať systematické vzdelávanie príslušníkov rezortu kultúry, ktorí pri výkone svojho povolania majú vplyv na predchádzanie všetkým formám diskriminácie, rasizmu, xenofóbie..., vzdelávanie a mienkotvornú činnosť zamestnancov v štátnej správe, ako aj vzdelávanie a mienkotvornú činnosť v oblasti zachovávania zásady rovnakého zaobchádzania s mužmi a ženami 

Európska agentúra pre obnovu 
– EAR  (European Agency for Reconstruction)
	
Ustanovená nariadením č. 2454/99 dňa 15. 11. 1999

Sídlo: Solún; operačné sídla: Belehrad, Podgorica, Priština, Skopje 

Webová adresa: www.ear.eu.int

Organizačná štruktúra: správny výbor, riaditeľ a vedúci regionálnych pobočiek

Celkový počet pracovníkov: 270

O inštitúcii: Agentúra je zodpovedná za spravovanie hlavných programov rozvojovej spolupráce spoločenstva v Srbsku a Čiernej hore a v bývalej juhoslovanskej republike Macedónsko. Cieľom programov financovaných EÚ sú podpora riadenia, budovania inštitúcií a vláda práva; podpora rozvoja trhovej ekonomiky pri ďalšom investovaní do kritickej fyzickej infraštruktúry a aktivít zameraných na životné prostredie; podpora sociálneho rozvoja a posilňovanie občianskej spoločnosti. Agentúra spravuje projekty, ktoré majú za cieľ podporovať vlastné reformné procesy daného regiónu, zvlášť napomáhať posilňovanie ústrednej a miestnej administratívy, polície, súdnictva, verejných financií a štátnych poskytovateľov základných energetických služieb.

Členom správneho výboru za SR je Vladimír Bujalka z Ministerstva zahraničných vecí SR.

Priority a záujmy SR do roku 2008:	

Európska agentúra pre bezpečnosť potravín 
– EFSA (European Food Safety Authority)	
Ustanovená nariadením č. 178/2002 dňa 28. 1. 2002

Sídlo: Parma

Webová adresa: www.efsa.eu.int

Organizačná štruktúra: správny výbor, výkonný riaditeľ, vedecký výbor a poradný zbor

Celkový počet pracovníkov: 100

O inštitúcii: EFSA poskytuje nezávislé vedecké poradenstvo vo všetkých otázkach, ktoré majú priamy alebo nepriamy dosah na bezpečnosť potravín – vrátane zdravia zvierat a ochrany rastlín. Poskytuje aj poradenstvo v otázkach výživy z hľadiska právnych predpisov EÚ. Otvorene a transparentne komunikuje s verejnosťou o všetkých otázkach, ktoré sú v jeho kompetencii. Súčasťou mandátu EFSA je aj zber a analýza vedeckých údajov, rozpoznávanie novo vznikajúcich rizík a vedecká podpora poskytovaná Komisii predovšetkým v prípade tzv. potravinovej krízy.

V Poradnom fóre EFSA SR zastupuje Ing. Ján Štulc zo Štátnej veterinárnej a potravinovej správy SR pri MP SR. Ďalej MP SR má zastúpenie v Pracovnej skupine EFSA pre komunikáciu a Pracovnej skupine pre Informačné technológie.
	Podľa § 18a  zákona č.152/1995 o potravinách v znení neskorších predpisov s účinnosťou od 1.1.2006 je Ministerstvo pôdohospodárstva SR  kontaktným miestom SR pre styk s Európskym úradom pre bezpečnosť potravín. V uvedenej oblasti je aktívna Národná komisia pre bezpečnosť potravín a krmív, ktorá je poradným orgánom ministra pôdohospodárstva, a ktorá koordinuje spoluprácu rezortov v oblasti analýzy rizika z potravín a krmív a vedeckej komunikácie s EFSA. Prostredníctvom expertov stálych vedeckých výborov Národnej komisie pre jednotlivé vedecké oblasti ako sú napr. zdravie rastlín, zvierat,  kontaminanty v potravinách, krmivá, potravinové prídavné látky, geneticky modifikované potraviny, biologické riziká atď. , a ktoré sú paralelné s 8 expertnými výbormi  EFSA, sa zabezpečuje príprava vedeckých stanovísk a podkladov pre EFSA

Priority a záujmy SR do roku 2008:
Získať zastúpenie expertov SR  v stálych výboroch EFSA zriadených podľa nariadenia EP a Rady č.178/2002

Európska agentúra pre bezpečnosť námornej dopravy 
– EMSA (European Maritime Safety Agency )
	
Ustanovená nariadením č. 1406/2002 dňa 27. 6. 2002

Sídlo: Lisabon

Webová adresa: www.emsa.eu.int

Organizačná štruktúra: správny výbor a výkonný riaditeľ

Celkový počet pracovníkov: 50

O inštitúcii: Medzi hlavné úlohy agentúry patrí kontrola námornej bezpečnosti, ako aj klasifikačných spoločností a prístavných prijímacích zariadení kvôli nebezpečným látkam. EMSA tiež zodpovedá za veľmi špecializované otázky, napríklad výmenu informácií o lodiach a ich nákladoch alebo za harmonizovanie metodík ČK pri vyšetrovaní nehôd. K povinnostiam agentúry ďalej patrí operačná podporná úloha pre ČK pri ich boji proti možným veľkým znečisteniam mora, úloha pri kontrolovaní bezpečnosti na lodiach a zodpovednosť za hodnotenie kvality námornej odbornej prípravy v tretích krajinách.

Členom správneho výboru za SR je Jaroslav Coplák z Ministerstva dopravy, pôšt a telekomunikácií SR a ako alternát Fedor Holčík z rovnakého ministerstva.

Priority a záujmy SR do roku 2008:

Európska agentúra pre bezpečnosť leteckej dopravy
– EASA (European Aviation Safety Agency)
	
Ustanovená nariadením č. 1592/2002 dňa 15. 7. 2002

Sídlo: Kolín  

Webová adresa: www.easa.eu.int

Organizačná štruktúra: správny výbor, poradný orgán zastupujúci zainteresované strany a výkonný riaditeľ

Celkový počet pracovníkov: 95

O inštitúcii: EASA tvorí kľúčovú časť stratégie EÚ na vytvorenie a udržiavanie vysokej a jednotnej úrovne bezpečnosti civilného letectva v Európe. Ďalej poskytuje technickú odbornú pomoc Európskej komisii pri navrhovaní predpisov bezpečnosti a tiež poskytuje technické vstupy pre uzatváranie príslušných medzinárodných dohôd. Má právomoc vykonávať niektoré úlohy súvisiace s bezpečnosťou letectva, ako je certifikácia výrobkov leteckej techniky a organizácií podieľajúcich sa na vývoji, výrobe a údržbe týchto výrobkov. Táto certifikácia sa týka i výrobkov civilného, všeobecného a obchodného letectva. Uvedená právomoc však nezahŕňa oblasť leteckej bezpečnosti (prevenciu proti nezákonným činom proti civilnému letectvu, ako sú napríklad únosy lietadiel). Táto patrí do kompetencie zákonov spoločenstva uplatňovaných jednotlivými ČK.

V správnom výbore reprezentuje SR Branislav Kvasnica z Ministerstva dopravy, pôšt a telekomunikácií SR a Maroš Jančula z Leteckého úradu SR ako jeho alternát.

Priority a záujmy SR do roku 2008:

EUROJUST (European Body for Enhancement of Judicial Cooperation)
	
Ustanovený rozhodnutím Rady č. 2002/187/JHA zo dňa 28. 2. 2002

Sídlo: Haag

Webová adresa: www.eurojust.eu.int

Organizačná štruktúra: organizačne je zostavený zo zástupcov členských štátov

Celkový počet pracovníkov: 96

O inštitúcii: Úlohou Eurojustu je zvyšovať efektívnosť príslušných úradov v rámci ČK, pokiaľ sa zaoberajú závažným cezhraničným organizovaným zločinom. Eurojust stimuluje a zlepšuje koordináciu vyšetrovaní a trestných stíhaní a v uvedenom duchu podporuje v tejto činnosti aj jednotlivé členské krajiny. Cieľom Eurojustu je posilňovať rozvoj celoeurópskej spolupráce na trestnoprávnych prípadoch. Je kľúčovým partnerom hlavných európskych inštitúcií (Parlament, Rada, Komisia).

Národným reprezentantom za SR je Peter Paluda, sudca Najvyššieho súdu SR. 

Priority a záujmy SR do roku 2008:

Inštitút bezpečnostných štúdii EÚ 
– ISS  (European Institute for Security Studies)
	
Ustanovený spoločnou akciou dňa 20. 7. 2001

Sídlo: Paríž

Webová adresa: www.iss-eu.org

Organizačná štruktúra: správna rada a riaditeľ inštitútu

Celkový počet pracovníkov: 

O inštitúcii: Úlohou inštitútu je napomáhať vytváranie spoločnej európskej bezpečnostnej kultúry, rozvíjať strategický dialóg a systematicky prezentovať záujmy EÚ. Inštitút prispieva k rozvoju SZBP v troch oblastiach: výskum v hlavných otázkach bezpečnosti a obrany, ktoré sú dôležité pre EÚ; vypracovávanie analýz pre Radu EÚ a najvyšších predstaviteľov; rozvoj transatlantického dialógu vo všetkých bezpečnostných otázkach medzi európskymi krajinami, Kanadou a USA. Aktivity inštitútu vychádzajú z princípu „rozmýšľaj európsky“ nahliadajúc kolektívne na záležitosti, ktoré sa bežne riešia separátne a poskytujú konštruktívnu kritiku všetkých záležitostí týkajúcich sa EBOP. Cieľom aktivít inštitútu je vypracovanie analýz a odporúčaní, ktoré sú nápomocné a užitočné pre politické rozhodnutia EÚ.

Priority a záujmy SR do roku 2008:

Satelitné stredisko EÚ
– EUSC (European Union Satellite Center)
	
Ustanovené spoločnou akciou dňa 20. 7. 2001

Sídlo: Torrejón de Ardoz 

Webová adresa: www.eusc.org

Organizačná štruktúra: správna rada a riaditeľ strediska

Celkový počet pracovníkov: 68

O inštitúcii: Satelitné stredisko, ktoré funguje od r. 2002, využíva a spracováva informácie získavané z analýz, ktoré sú výsledkom dlhodobého sledovania vesmírnych zmien zo zeme. Tieto informácie ďalej slúžia pri európskom rozhodovacom procese v oblasti „druhého piliera“ – SZBP. Cieľom vytvorenia strediska je v prvom rade posilnenie Spoločnej zahraničnej a bezpečnostnej politiky, ako i jej časti Európskej bezpečnostnej a obrannej politiky, hlavne funkcie krízového manažmentu a predchádzania konfliktov. Stredisko tiež rozpracúva projekty v oblasti výskumu a rozvoja, realizuje tréningy a stáže pre expertov v oblasti geografického informačného systému a vesmírneho výskumu.

Priority a záujmy SR do roku 2008:
Podporiť posilnenie zastúpenia SR vzhľadom rozpracúvanie projektov v oblasti výskumu a rozvoja a realizáciu tréningov a stáží pre expertov v oblasti geografického informačného systému. ÚGKK SR má v zmysle zákona NR SR č. 215/1995 Z. z. o geodézii a kartografii v znení zákona č. 423/2003 v gescii príslušnú oblasť.

EUROPOL  (European Police Office)
	
Ustanovený aktom Rady EÚ zo dňa 26. 7. 1995 (tzv. Zmluva o Europole)

Sídlo: Haag 

Webová adresa: www.europol.eu.int

Organizačná štruktúra: správny výbor - rada, riaditeľ a jeho zástupca. Europol je zložený zo zástupcov 25 ČK EÚ, z ktorých každý má jeden rozhodovací hlas.

Celkový počet pracovníkov: 490

O inštitúcii: Europol sa venuje agende trestného spravodajstva, jeho úlohou je pomáhať v boji proti vážnym formám organizovaného zločinu. V úzkej spolupráci s členskými krajinami a tretími štátmi, sa s plným rešpektovaním ľudských práv aktívne zapája do boja proti organizovanému zločinu. Medzi hlavné aktivity Europolu v rámci ČK EÚ patrí eliminácia drogových aktivít, boj s ilegálnou migráciou, boj proti terorizmu, praniu a falšovaniu peňazí, obchodovaniu s ľuďmi vrátane detskej pornografie a pod. Prioritnými oblasťami sú všetky zločiny voči ľudskosti, finančná a počítačová trestná činnosť. V rámci Europolu pracujú dvaja rezortom vyslaní policajní styční dôstojníci Europolu. 
Slovenskú republiku zastupuje v správnej rade JUDr. Jaroslav Paľov, riaditeľ úradu medzinárodnej policajnej spolupráce prezídia Policajného zboru. 

Priority a záujmy SR do roku 2008:
Vzhľadom na skutočnosť, že SR sa stala riadnym členom Europolu až 1.9.2004, nepredpokladáme do roku 2008 obsadenie žiadnej z významnejších funkcií.

Európska sieť na ochranu verejných činiteľov – ENPPF (European network for the protection public figures)	
Ustanovená: Rozhodnutím Rady EU č. 2002/956/JHA zo dňa 28.11.2002
Sídlo: na základe predsedníctva v EU

Webová stránka: nebola dosiaľ zriadená

Organizačná štruktúra: členské štáty EU, predsedajúci je zástupca členského štátu, ktorý je predsedníckou krajinou v EU

Celkový počet pracovníkov: 25

O inštitúcii: Ustanovujúca konferencia Európskej  siete pre ochranu verejných činiteľov sa uskutočnila v septembri 2003 v Śpanielsku, v Madride. Ďalšie dva pracovné semináre sa konali v roku 2004 2005 v Hágu v budove Europolu. V tomto období predsedali tejto organizácii vedúci predstavitelia ochrannej služby Holandska. V druhej polovici roka 2005 budú predsedať Luxemburčania. V rámci tejto organizácie boli vytvorené kontaktné body jednotlivých členských štátov. Za Slovenskú republiku je kontaktným bodom Úrad pre ochranu ústavných činiteľov a diplomatických misií Ministerstva vnútra SR. Kontaktné body majú slúžiť k výmene informácií medzi ochrannými službami v rámci EÚ. Na doterajších dvoch seminároch sa pripravili: 
1.	Príručka ochranných služieb krajín EÚ.
2.	Kontrolné listy pre výmenu informácií k návšteve v zahraničí a to navštevujúcej krajiny a prijímacej krajiny.
3.	Rieši sa spôsob bezpečného prenosu informácií.

Priority a záujmy SR do roku 2008: V rámci tejto organizácie má prichádzať k postupnému zjednocovaniu činností ochranných služieb v členských krajinách EÚ.

2.   Novovzniknuté úrady, agentúry a iné organizačné jednotky EÚ

Európska agentúra pre bezpečnosť informačných sietí
 – ENISA (European Network and Information Security Agency)
	
Ustanovená nariadením č. 460/2004 dňa 10. 3. 2004

Sídlo: Heraklión (t. č. Brusel)

Webová adresa: http://www.enisa.eu.int/

Organizačná štruktúra: správny výbor a výkonný riaditeľ

Celkový počet pracovníkov: 44 (dočasných zamestnancov, vrátane národných expertov)
O inštitúcii: Agentúra má za cieľ dosiahnuť vysoko efektívnu úroveň spolupráce v oblasti bezpečnosti informačných sietí vrámci EÚ. Efekt činnosti agentúry je určený širokej spotrebiteľskej verejnosti, obchodnému a verejnému sektoru a všetkým inštitúciám EÚ. Činnosť agentúry nepochybne prispeje k bezproblémovému fungovaniu európskeho vnútorného trhu. Úlohou agentúry je pomáhať Komisii, členským krajinám a obchodným spoločnostiam včas reagovať, ako i riešiť súčasné problémy okolo bezpečnosti informačných sietí.
Priority a záujmy SR do roku 2008:
Je žiadúce posilniť zastúpenie SR vzhľadom na bezproblémové fungovanie európskeho vnútorného trhu, vrátane trhu s nehnuteľnosťami a poskytovanie informácií z informačného systému geodézie, kartografie a katastra a pomáhať Komisii, členským krajinám a obchodným spoločnostiam včas reagovať, ako i riešiť súčasné problémy okolo bezpečnosti informačných sietí.	

Európske centrum pre prevenciu a kontrolu chorôb
– ECDC (European Centre for Disease Prevention and Control)
	
Ustanovené nariadením č. 851/2004 dňa 10. 3. 2004. Inaugurované 25. 5. 2005.

Sídlo: Štokholm

Webová adresa: http://www.ecdc.eu.int/

Organizačná štruktúra: správny výbor (3 zástupcovia z EK, 2 zástupcovia z EP a každá ČK deleguje 1 experta) a výkonný riaditeľ

Celkový počet pracovníkov: 30 (do r. 2013 by to malo byť 300 pracovníkov) 

Členkou správnej rady je za Slovenskú republiku MUDr. Eva Máderová z Úradu verejného zdravotníctva Slovenskej republiky.

O inštitúcii: ECDC bude pracovať v úzkej spolupráci s národnými úradmi pre ochranu zdravia s cieľom zabezpečiť rozvoj a posilnenie včasného systému varovania a dohľadu na ochoreniami. Jeho úlohou bude tiež pripravovať vedecké analýzy a stanoviská, týkajúce sa rizík spojených so šírením nových infekčných ochorení.

Priority a záujmy SR do roku 2008:

Európska železničná agentúra 
– ERA  (European Railway Agency)
	
Ustanovená nariadením č. 881/2004 dňa 29. 4. 2004

Sídlo: Lille-Valenciennes 

Webová adresa: http://www.era.eu.int/ nebola doposiaľ oficiálne spustená)

Organizačná štruktúra: správny výbor a výkonný riaditeľ

Celkový počet pracovníkov: cca 100

O inštitúcii: Hlavnou úlohou agentúry, ktorej dobudovanie by malo byť ukončené v r. 2006, je zabezpečovať technickú pomoc jednotlivým ČK a posilniť bezpečnosť a prevádzkyschopnosť železničných tratí v Európe. Agentúra má za cieľ rozpracovať a následne implementovať Program technickej špecifikácie prevádzkyschopnosti a spoločnej koncepcie týkajúcej sa bezpečnosti železničnej dopravy. 
 
Priority a záujmy SR do roku 2008:

Európska agentúra pre manažment vonkajších hraníc 
– AMOCEB  (European Agency for the Managment of Operational Cooperation at the External Borders of the member States of the EU)
	
Ustanovená na základe návrhu EP zmiešaným výborom ministrov Rady EÚ 30. 5. 2004
Agentúra začala fungovať 1. 5. 2005 

Sídlo: Varšava 
 
Webová adresa: http://www.amoceb.eu.in/ (nebola doposiaľ oficiálne spustená)

Organizačná štruktúra: správny výbor, výkonný riaditeľ a jeho zástupca, zástupcovia ČK + cca 30 úradníkov, expertov a národných expertov

Celkový počet pracovníkov: 55 (v priebehu roka 2005)

O inštitúcii: Úlohou agentúry bude koordinovať operatívnu spoluprácu medzi členskými krajinami v oblasti kontroly a ochrany vonkajšej hranice EÚ; poskytovať pomoc členským krajinám pri výcviku ich národnej hraničnej polície, inštruktorov hraničnej polície ako aj organizovanie seminárov pre príslušníkom národnej hraničnej stráže. Ďalšou úlohou bude uskutočňovať vyhodnocovanie všeobecného špecializovaného hodnotenia rizika; sledovať vývoj v oblasti výskumu týkajúceho sa kontroly a ochrany vonkajších hraníc; poskytovať pomoc členským krajinám, ktoré sú v situácii vyžadujúcej zvýšenú operatívnu a technickú pomoc na vonkajších hraniciach a koordinovať operatívnu spoluprácu medzi členskými krajinami pri vyhostení občanov tretích krajín, nachádzajúcich sa nelegálne na území ČK.

Priority a záujmy SR do roku 2008:
	
Európska chemická agentúra
– ECA  (European Chemical Agency)
	
Zriadenie Agentúryje navrhované v rámci nového nariadenia Európskeho parlamentu a Rady REACH
Predpokladaný začiatok fungovania agentúry je koniec roka 2007 

Sídlo: Helsinki

Webová adresa: http://www.eca.eu.int/ (nebola doposiaľ oficiálne spustená)

Organizačná štruktúra je navrhnutá v texte návrhu nariadenia EP a Rady REACH a je zatiaľ predmetom diskusie. Predpokladá sa, štruktúra Agentúry bude pozostávať zo správnej rady, výkonného riaditeľa, výboru pre hodnotenie rizík (výbor RA), výboru pre sociálno-ekonomickú analýzu (výbor SEA), výboru členských štátov, fóra na výmenu skúseností s vymožiteľnosťou, sekretariátu a odvolacou radou

Celkový počet pracovníkov: cca 200 - 300

O inštitúcii: Hlavným zámerom vyplývajúcim z nariadenia EP a Rady  REACH je zabezpečiť harmonizované podmienky pri uvádzaní chemických látok a prípravkov na trh EÚ za dodržania vysokej ochrany zdravia a životného prostredia. Úlohou pripravovanej Agentúry bude plniť úlohy jej vyčlenené v zmysle nariadenia EP a Rady REACH, pričom bude mať významnú harmonizačnú, koordinačnú, metodickú, odbornú a rozhodovaciu funkciu. Pri plnení svojich úloh bude Agentúra spravovať  niekoľko databáz chemických látok. Agentúra bude mať centrálne postavenie v systéme manažmentu chemických látok v Európskej únii.

Priority a záujmy SR do roku 2008:
Chemické látky sú dôležitou zložkou hospodárstva, obchodu a podnikania,  ale majú zásadny vplyv na zdravie populácie ako aj profesionálnych pracovníkov v mnohých odvetviach a v neposlednom rade ovplyvňujú kvalitu životného prostredia. Majú dopad na sociálnu situáciu ľudí a ovplyvňujú ich životnú úroveň a kvalitu života. Chemické látky sú využívané prakticky vo všetkých sférach činností. 
SR podporuje vytvorenie Agentúry. Sleduje proces jej zriadenia, posudzujú sa možnosti spolupráce a zapojenia sa do štruktúr Agentúry. V horizonte roku 2008 bude potrebné nominovať vhodné osoby na prácu v Agentúre a jej troch výborov, fórume a ako aj na činnosti vyplývajúce z funkcie "spravodajca" a "ko-spravodajca", ktorí budú pripravovať podklady a stanoviská v prípade riešenia rozporných prípadov.  

Agentúra Spoločenstva pre kontrolu rybolovu 
– CFCA  (Community Fisheries Control Agency)
	
Ustanovená rozhodnutím Rady č. 768/2005 dňa 26. 4. 2005. 
Začiatok fungovania agentúry sa predpokladá v máji 2006.

Sídlo: Vigo

Webová adresa: http://www.cfca.eu.int (nebola doposiaľ oficiálne spustená)

Organizačná štruktúra: správna rada, výkonný riaditeľ, poradný výbor

Celkový počet pracovníkov: 49 (zatiaľ len návrh)

O inštitúcii: Agentúra bude koordinovať inšpekčné a dozorové aktivity ČK a pomáhať im rozvíjať národné systémy kontroly, týkajúce sa rybolovu. Zároveň bude napomáhať aplikáciu spoločných princípov a pravidiel v ČK. Úlohou agentúry bude pomáhať preberať zodpovednosť ČK za spoločné vody; uplatňovať výhrady spoločenstva voči prípadným nezrovnalostiam v bilaterálnych dohodách medzi regionálnymi organizáciami pre rybolov; koordinovať implementáciu spoločných pilotných programov a testovanie nových spôsobov inšpekcií a technológií. Dôležitou úlohou CFCA bude vytvorenie spoločného monitorovacieho centra spravujúceho informačné databázy potrebné pre vykonávanie kontroly a vyhodnocovanie aktivít v oblasti rybolovu v rámci ČK.

Priority a záujmy SR do roku 2008:
I keď oblasť morského rybolovu nie je prioritou SR, je potrebné sledovať ďalší vývoj okolo zriaďovania agentúry a recipročne využiť žiadosti ČK o podporu a prioritné kandidatúry SR v iných inštitúciách.	

Európska obranná agentúra 
– EDA  (European Defence Agency)
	
Ustanovené spoločnou akciou rady ministrov EÚ prijatou dňa 12. 7. 2004

Sídlo: Brusel

Webová adresa: základná informácia o EDA: www.eda.eu.int
                           kontakt: malgorzata.alterman@consilium.eu.int
                           
Organizačná štruktúra: riadiaci výbor, výkonný riaditeľ

Celkový počet pracovníkov: cca 80

O inštitúcii: Cieľom agentúry bude zlepšiť európske obranné kapacity v oblasti krízového manažmentu a podporiť súčasnú pozíciu Európskej bezpečnostnej a obrannej politiky. Hlavné úlohy agentúry budú vyplývať z rozvoja obranyschopnosti EÚ, budú sa tiež týkať oblasti zbrojenia, výskumu a technológií. Hlavné úlohy agentúry budú zamerané na štyri oblasti: rozvoj obrannej spôsobilosti; podpora výskumu a technológií; spolupráca v obrannom priemysle a posilňovanie priemyselnej a technologickej základne a vytváranie jednotného európskeho trhu s obrannou technikou.

Priority a záujmy SR do roku 2008:
Slovenská republika sa prihlásila k členstvu v EDA od jej založenia a usilovala sa o nominovanie svojich zástupcov z prostredia Združenia obranného priemyslu SR do riadiacich štruktúr agentúry, čo však nebolo úspešné. Pre budúce obdobie sa uvažuje s vysielaním národných expertov – stážistov do EDA. Tento postup bude previazaný na niektoré pilotné projekty pripravované agentúrou a v ktorých sa Slovensko uvažuje zúčastňovať.

Agentúra pre ľudské práva 
– HRA (Human Rights Agency)
	
Agentúra by mala vzniknúť transformáciou (rozšírením mandátu) Európskeho centra pre monitorovanie rasizmu a xenofóbie (EUMC). Nariadenie Rady z 13. 12. 2003. Činnosť by agentúra mala zahájiť v roku 2007.

Sídlo: Viedeň (sídlo terajšieho EUMC)

Webová adresa: http://www.hra.eu.int/ (nebola doposiaľ oficiálne spustená) 
                          (relevantné informácie je možné nájsť na stránke EÚ www.europa.eu.int)
 
Organizačná štruktúra: je predmetom rokovaní

Celkový počet pracovníkov: nebol stanovený

O inštitúcii: Hlavnými aktivitami novej agentúry by mal byť zber, analýza a spracovávanie informácií týkajúcich sa rešpektovania základných práv v členských štátoch EÚ, s ohľadom na 3 hlavné ciele, ktorými sú podpora základných práv; monitorovanie situácie v členských krajinách a zvyšovanie informovanosti o hlavných aktéroch tejto oblasti. V rámci úvodných aktivít agentúra identifikuje právne medzery v rôznych členských krajinách Únie a tiež zmonitoruje implementáciu existujúcich zákonov ochraňujúcich ľudské práva. Agentúra by mala tiež plniť "poradenskú a konzultačnú úlohu" v súvislosti s článkom 7 Zmluvy o EÚ. Podľa jeho znenia v prípade, že ČK neprestajne porušuje ochranu ľudských práv, má Rada právo adresovať mu vhodné odporúčania, a môže v prípade potreby dokonca rozhodnúť o pozastavení niektorých jeho práv v rámci EÚ vrátane pozastavenia hlasovacieho práva v Rade. Okrem toho by dôležitým zameraním agentúry mali byť aj práva zahrnuté do pôsobnosti Charty základných práv. Špeciálna pozornosť bude venovaná aj ochrane práv menšín.

Priority a záujmy SR do roku 2008:
SR podporuje vytvorenie agentúry na báze rozšírenia mandátu EUMC, ktorej pôsobnosť by bola teritoriálne vymedzená na ČK EÚ, pričom by mohla ostať otvorená možnosť pre ad hoc využitie jej služieb pri monitorovaní situácie v tretích krajinách, predovšetkým pristupujúcich. 

Európsky úrad pre dohľad nad GNSS 
– (European GNSS Supervisory Authority)
	
Ustanovené nariadením č. 1321/2004 dňa 12. 7. 2004. Úrad by mal začať fungovať v priebehu r. 2005, resp. 2006. 

Dočasné sídlo: Brusel 

Webová stránka: nebola doposiaľ zriadená
                            (základná informácia na http://secretariat.efta.int/)

Organizačná štruktúra: správny výbor a výkonný riaditeľ

Celkový počet pracovníkov: nebol doposiaľ stanovený

O inštitúcii: Global Navigation Satellite System (GNSS) bude mať za úlohu uzavrieť kontrakt s privátnym konzorciom, ktoré bude zodpovedné za implementáciu a riadenie dozorného operačného programu Galiĺeo. Komisia vo svojom záverečnom návrhu (COM(2004) 477) navrhla alokovať približne 1 mld. EUR z rozpočtu Únie na rozvoj programu Galileo pre roky 2007 – 2011.

Priority a záujmy SR do roku 2008:
Podporiť posilnenie zastúpenia SR vzhľadom na zámery ÚGKK SR o využívanie globálnych navigačných satelitných systémov (GNSS) v rámci Slovenskej permanentnej služby na využívanie GNSS. Služba bude využívaná pri geodetických meraniach, napr. v katastri nehnuteľností, pri topografickom a tematickom mapovaní a pri navigácii v dopravných systémoch	

Súdne komory zriaďované na základe čl. 225a Zmluvy o založení ES
	
Ustanovené rozhodnutím Rady, v ktorom je ďalej špecifikovaný spôsob výberu a menovania sudcov

Sídlo: v mieste Súdneho dvora ES

Webová adresa: -

Celkový počet pracovníkov: -

Organizačná štruktúra: Na rozdiel od Súdneho dvora ES je počet sudcov nižší ako počet členských štátov, Rada EÚ rozhoduje o výbere kandidátov jednomyseľne na základe doporučenia zvláštneho výboru.  

O inštitúcii: -

Priority a záujmy SR do roku 2008:

Európska azylová agentúra
	
Otázka jej zriadenia je zatiaľ vo fáze úvah, kroky smerom k jej realizácii neboli doposiaľ učinené. 

Priority a záujmy SR do roku 2008:
SR rokovať o možnosti presadenia svojho zástupcu do výkonnej zložky tejto inštitúcie. K tejto časti by sme radi uviedli nasledovné: Budeme podporovať úsilie  o nominovanie zástupcu do výkonnej zložky agentúry. Vzhľadom na súčasnú situáciu ako aj na personálne, technické a iné požiadavky spojené  s prípadným  zriadením takejto agentúry však neodporúčame jej umiestnenie  na našom území. 

Decentralizované pracoviská a orgány EÚ v rámci rozvoja rôznych programov v oblasti poľnohospodárstva
	
Existujú úvahy o zriadení rôznych decentralizovaných orgánov EÚ, keďže ekologické poľnohospodárstvo a rozvoj vidieka patria aj do oblasti priorít nových ČK.

Priority a záujmy SR do roku 2008:
 Sledovať ďalší vývoj v danej problematike.	

Európsky inštitút pre rodovú rovnosť
- European Institute for Gender Equality
	
Návrh nariadenia Európskeho parlamentu a Rady, ktorým sa zriaďuje Európsky inštitút pre rodovú rovnosť (text s významom pre EHP) predložila Komisia KOM(2005) 81 v konečnom znení z 8. 3. 2005. Na rokovaní EPSCO 2. – 3. 6. 2005 sa Rada zhodla na všeobecnom prístupe k návrhu nariadenia odstrániac existujúce výhrady k právnemu základu a k veľkosti a zloženiu riadiacich orgánov (COM). Počas stretnutia sa diskutovalo i o otázke financovania inštitútu (zaznela všeobecná finančná výhrada vo vzťahu k záväzkom jednotlivých politík do schválenia finančného výhľadu na r. 2007 - 2013). Sprevádzkovanie inštitútu sa predpokladá v r. 2007.

Sídlo: by malo byť otázkou diskusie počas summitu Európskej rady v decembri 2005.

Webová adresa: nebola doposiaľ zriadená 
                          (dostupné informácie na: www.europa.eu.int) 

Organizačná štruktúra: 
Návrh Komisie podľa KOM(2005)81 zahŕňa tieto články:
a) riadiaca rada (15 členov = 6 zástupcov vymenovaných Radou + 6 zástupcov vymenovaných Komisiou + 3 zástupcovia vymenovaní Komisiou bez hlasovacieho práva, z ktorých každý zastupuje jednu zo skupín na úrovni spoločenstva: vhodnú mimovládnu organizáciu, organizácie zamestnávateľov, zamestnanecké organizácie); funkčné obdobie 5 rokov jedenkrát obnoviteľné; 12 členov má 1 hlas; predseda a podpredseda riadiacej rady volení na jeden rok, môže byť obnoviteľné; zasadnutia riadiacej rady aspoň 2-krát ročne,
b) riaditeľ/riaditeľka (funkčné obdobie 5 rokov, môže byť obnoviteľné najviac na 5 rokov) a jeho/jej personál;
c) poradný zbor (28 = 1 zástupca príslušného orgánu každého ČK + 3 zástupcovia navrhnutí Komisiou zastupujúci organizácie spoločenstva – títo 3 nemajú hlasovacie právo); každý člen môže mať 1 náhradníka.
Členovia poradného zboru nie sú členmi riadiacej rady
-	Návrh Komisie podľa COM 2005/81 zahŕňal tieto články: 
 „Rada ministrov EPSCO v rámci všeobecného prístupu dňa 2. 6. 2005 sa zhodla: 
a) riadiaca rada (31 členov = zástupca vlády každého ČŠ vymenovaných Radou + 3 zástupcovia vymenovaní Komisiou + 3 zástupcovia vymenovaní Radou bez hlasovacieho práva, z ktorých každý zastupuje jednu zo skupín na úrovni spoločenstva: vhodnú mimovládnu organizáciu, organizácie zamestnávateľov, zamestnanecké organizácie); funkčné obdobie 2,5 rokov jedenkrát obnoviteľné, každý člen má jeden hlas; predseda a podpredseda riadiacej rady volení na 2,5 roka, môže obnoviteľné,
b) predsedníctvo(6 členov = riaditeľ, zástupca riaditeľa + traja členovia predsedníctva zastupujúci ČŠ + zástupca Komisie), 
c) riaditeľ/riaditeľka (funkčné obdobie 2,5 rokov môže byť obnoviteľné) a jeho/jej personál.“

Priority a záujmy SR do roku 2008:
Slovenská republika 8. 4. 2005 oficiálne potvrdila svoj záujem o sídlo inštitútu v Bratislave. Ďalšími kandidátmi sú Česká republika, Slovinsko, Litva a Švédsko. ďalšou možnosťou je aj začlenenie inštitútu do štruktúry novovytvorenej Európskej agentúry pre ľudské práva. Na príprave kandidatúry i priebehu slovenskej kampane za zisk sídla EIRR pracuje pri Úrade vlády SR medzirezortná expertná komisia zložená zo zástupcov ÚV SR, MPSVR SR, MZV SR a MVO.